Ini Rupanya Cara Buat Apam Viral Guna 3 Bahan

Sejak beberapa hari lepas kecoh di kalangan netizen yang berkongsi kejayaan memasak apam kukus hanya dengan menggunakan 3 bahan saja di FB Group Masak Apa Hari Ini. Nampak macam mudah, hanya 3 jenis bahan, maka ramai yang mencuba.

Bahan-bahan
1 cawan tepung
1 cawan gula (boleh kurangkan sukatan jika tak suka manis)
3 biji telur gred A. Jika gred C kena 5 biji.

Cara-cara
Pukul telur dan gula hingga kembang. Nak lagi mudah, masukkan 2 bahan ini dalam blender, putar hingga kembang.

Kemudian masukkan tepung sedikit demi sedikit, putar lagi. Sementara itu panaskan periuk pengukus hingga airnya mendidih.

Selesai putar, kukus 30 minit atau hingga masak dengan api sederhana.

Apa yang menarik adalah berbagai perkongsian dan tips diberikan oleh mereka yang telah berjaya yang mencuba resipi ini. Antaranya:

1. Telur mesti berada pada suhu bilik. Bukan baru keluar dari peti ais.

2. Gula dan telur mesti dipukul hingga betul-betul kembang dan berwarna putih.

3. Tak perlu baking power, memang menjadi dengan 3 bahan saja.

4. Tak nak bau hanyir telur, letaklah esen vanila sikit.

5. Atau jika tak ada esen vanila, letak sunquick pun boleh.

6. Nak berwarna warni, letaklah pewarna. Ha. Gitu.

7. Penutup periuk kukus hendaklah dibalut / diikat dengan kain maslin atau kain lampin supaya wap kukusan tak masuk ke dalam adunan yang sedang dikukus.

8. Paling menarik, tak ada blender atau pemutar kek pun masih boleh buat kek ini. Pakai saja botol mineral seperti seorang bujang yang berkongsi bagaimana beliau pukul telur dan gula hingga kembang. Janji menjadi katanya. Haha.

Kepada yang tak berjaya, jangan putus asa. Cuba lagi.


Resipi Ayam Gajus Ini Sudah Diuji. Memang Sedap Menjilat Jari

Ayam Gajus! Serius sedap dan mudah dilakukan. Video di bawah ini hanya memerlukan 3 minit untuk siap masak Ayam Gajus. Ia sesuai disaji untuk makan malam dan makan tengah hari.

Saya berani kata ianya sedap dan mudah kerana saya sudah masak ayam gajus menggunakan resipi chef Perancis, Chef Jean Pierre ini. Jika anda sudah melakukan mis-en-place iaitu persediaan bahan sebelum masak, anda hanya perlukan lebih kurang 5 hingga 10 minit untuk siapkan hidangan ini.

Jangan terkejut meskipun beliau chef dari Perancis, resipi ini menggunakan bahan-bahan tanpa sukatan yang tetap. Ala-ala masakan Melayu begitu. Hanya campak-campak sahaja ;) Bagi memudahkan anda, saya senaraikan bahan-bahan dan langkah-langkah nya disini.

1. Masukkan minyak masak sayuran ke dalam kuali panas.
2. Setelah minyak panas, masukkan potongan dadu dada ayam tanpa tulang.
3. Goncangkan kuali atau kacau potongan dadu ayam agar isi ayam tidak melekat pada kuali.
4. Kemudian, masukkan serbuk kari yang telah dijadikan pes (serbuk kari dicampur air).
5. Diikuti hirisan bawang merah besar.
6. Setelah itu, masukkan pula hirisan bawang merah kecil, bawang putih yang dicincang halus dan hirisan daun bawang.
7. Langkah seterusnya, masukkan kacang gajus.
8. Gaul sebentar, dan masukkan pula sos tiram.
9. Masukkan air stok ayam bagi meningkatkan rasa ayam dan agar Ayam Gajus tidak kering.
10. Akhir sekali, masukkan air tepung jagung sekiranya anda mahu kuah Ayam Gajus pekat.

Anda boleh hiaskan dengan daun bawang segar dan makan bersama nasi beras jasmine. Cadangan tambahan dari kami, anda boleh masukkan sayuran dan ditaburkan sesame seed bagi menyerikan warna dan rupa sajian Ayam Gajus ini.

Untuk lebih jelas, tonton aksi Chef Jean Pierre bersama resipi Ayam Gajus disini:

LIKE Facebook THE VOCKET untuk ikuti lebih banyak artikel menarik. Anda juga boleh menghantar kisah menarik anda dengan KLIK SINI.


Resipi Ayam Goreng Yang Sedap Dan Senang Khas Buat Penggemar KFC Ini Raih 2.5K ‘Shares’

Sebut sahaja KFC pasti anda sudah terbayang keenakan ayam gorengnya. Malah, KFC baru-baru ini telah perkenalkan menu baharu iaitu Nasi Kari Atuk. Saat ini pastinya ramai yang ingin berjimat cermat, bukan?

Apa kata anda cuba resipi ayam goreng ala KFC perkongsian pengguna Facebook Badd Aidaa yang anda sendiri boleh buat di rumah. Ayuh kita mulakan!

Ayam, tepung bestari pedas atau original, 2 atau 3 sudu makan tepung beras, dan 2 atau 3 sudu makan tepung jagung.
*Nota kaki: jika ingin goreng ayam banyak, sila gandakan bahan-bahan.

2. Kemudian, perap ayam dalam bancuhan tersebut dalam 30 minit.

3. Panaskan minyak sehingga betul-betul panas.

4. Campurkan tepung bestari, tepung beras dan tepung jagung. Gaul rata.

5. Sadurkan ayam yang diperap tadi dengan campuran tepung sehingga sekata.

6. Goreng ayam ke dalam minyak panas dan tunggu hingga masak berwarna kuning keemasan. Siap.

Mudah sahaja untuk buat ayam goreng ala KFC ini. Pastinya buat sendiri di rumah lebih jimat dan puas. Bolehlah anda cuba untuk berbuka puasa nanti.

Semoga perkongsian resipi ini bermanfaat untuk anda. Selamat mencuba!

Sementara itu, anda boleh ikuti pelbagai resipi menarik di The Vocket pada pautan di bawah ini.

Resipi ‘Kentang Putar’ Ala KFC Yang Sedap Dan Mudah Disediakan

Resipi Ikan Siakap Stim Ala Thai Yang Menyelerakan Dan Mudah Ini Raih 8.5K ‘Shares’

Lebih 23K ‘Shares’, Resipi Almond Cluster Yang Sedap Dan Mudah Gunakan 2 Bahan Sahaja


Resipi Ayam Gunting Yang Sedap Dan Mudah Untuk Dicuba Penggemar Uncle Bob Ini Raih 4.6K ‘Shares’

Bulan Ramadan kali ini tidak sama seperti bulan Ramadan sebelum ini. Mana tidaknya, sebelum ini kita mudah untuk dapatkan juadah berbuka dengan hanya ke bazar Ramadan tetapi kini kita kena masak sendiri di rumah.

Buat anda yang merindukan ayam gunting Uncle Bob, anda boleh ikuti resipi yang dikongsi oleh Zaitun Abd Hamid menerusi Facebooknya. Ayuh kita mulakan jika anda sudah bersedia!

1) Isi ayam bahagian dada yang sudah dibuang tulang

1) 4 sudu sos tiram
2) 2 sudu serbuk BBQ atau sos black pepper
3) 2 sudu perahan limau atau lemon

1) Tepung bestari pedas atau original
2) Tepung ubi atau tepung beras
3) Sedikit serbuk roti

1) Serbuk cili atau lada putih untuk ditaburkan selepas goreng

1. Basuh ayam dengan bersih dan potong nipis.

2. Gaulkan kesemua bahan perapan dan perap ayam selama 1 jam.

3. Selepas diperap, salutkan ayam dengan bahan saduran seperti yang dinyatakan.

4. Tumbuk-tumbuk sedikit ayam menggunakan lesung batu agar bahan perasa daripada campuran tepung melekat pada ayam.

5. Selepas sebati, panaskan minyak dan goreng sehingga warna keemasan.

6. Akhir sekali, taburkan serbuk cili dan lada putih pada ayam yang digoreng dan guntingkan ia. Siap.

Mudah sahaja rupanya untuk buat ayam gunting ala Uncle Bob ini. Memang sedap dimakan panas-panas. Semoga perkongsian ini bermanfaat untuk anda dan bolehlah anda buat untuk juadah berbuka nanti.

Anda sudah pening kepala ingin masak apa ketika waktu berbuka? Ikuti perkongsian resipi menarik lain di The Vocket pada pautan di bawah ini.

Lebih 12K ‘Shares’, Ini Resipi Roti Mexican Ala Roti Boy Yang Gebu Dan Lazat

Resipi Pancake Pisang Ala ‘Street Food’ Thailand Yang Lazat Dan Mudah Ini Raih 6.9K Retweets


Resipi Ayam Paprik Ala Thai Yang Menyelerakan Ini Mengundang 23,630 Share

Paprik mempunyai keunikan rasa iaitu kombinasi rasa serai dan daun limau purut yang kita infused dalam kepelbagaian sos dan kicap yang digunakan.

1. Ayam yang dipotong kiub
2. 4 biji bawang putih diketuk
3. 1 biji bawang besar dihiris kasar
4. Sebiji cili merah dihiris atau cili padi yang diketuk
5. Lobak
6. Kacang Panjang
7. Tomato

Inilah barisan sos dan kicap yang akan digunakan.

Biasa tak jeling-jeling di ruangan masak dapur di restoran Thai. Berapa banyak bekas bahan-bahan yang mereka cedok-cedok dan masukkan dalam masakan yang kita tempah.

1. Sos tiram
2. Kicap
3. Sos tomato
4. Sos cili
5. Sos Thai (sos yang selalu digunakan untuk deep sotong celup tepung atau keropok.)
5. Sos worcestershire (haha… ni tersauk sekali masa nak ambil gambar. Tak guna pun.)
6. Serai Terbotol Anjaad
7. Daun Limau Purut Anjaad

Panaskan minyak dan tumis bawang putih dan bawang merah.

Masukkan Serai Anjaad dalam 1 sudu kecil.

Untuk tahu tentang perbezaan Serai Kampung dengan Serai Peha Ayam, boleh lihat posting saya sebelum ini perbezaan kedua-duanya.

Tutup dan biarkan mereneh dalam 20 minit. Kacau sekali sekala.

Tiada dalam gambar. Saya masukkan 1 sudu Sos Thai. (Sos tersebut dah nak habis, masukkan sedikit air dalam botol dan goncangkan.)

Hasilnya, emmm.. lagi sedap dan tak perlu tambah gula.

Apabila ayam sudah empuk, masukkan segala mala sayur yang berkenaan.

Masukkan limau purut. Limau purut ini infused rasa yang sangat unik. Saya guna limau purut Anjaad.

Mudah. Stok limau purut sentiasa ada di rumah. Nak memasak apa pun boleh selepas ini.

Alhamdulillah, cantik kejadian Ayam Paprik Ala Thai.

Saya tak masukkan garam dan gula kerana bahan bahan sos terutama sos tiram sudah mempunyai rasa masin yang kuat.

Lihat posting saya sebelum ini tentang tip masakan apakah perbezaan sos tiram dengan sos perisa tiram.

Perghhhh…. pekena dengan nasi panas dan telur dadar….. memang umphhhh!

Lengkap hidangan masakan hari ini dengan karbohidrat daripada nasi, protein daripada ayam paprik dan telur dadar dan vitamin daripada sayur sayur masak paprik.

Ini contoh Sos Thai. Deep sauce untuk sotong goreng tepung atau keropok yang selalunya dihidangkan di restoran masakan Thai.

Nak resepi hebat lagi? Follow saya rapat-rapat. Kita akan cuba memasak resepi yang best-best di restoran atau hotel. Bukan sahaja lauk pauk, kek dan kuih muih kita akan kongsikan resepinya.

Yang sebahagian besarnya menggunakan rempah dan herba Anjaad. Amacam? Best ke best?

Puan Rafiza Idayu boleh diikuti di Facebook beliau di sini. Anda juga boleh mengikuti page Kedai Amazing Ayu.

BACA: Sambungan Resipi Nasi Ayam Yang Mencecah 66,000 Share Dalam Masa 2 Hari


Resipi ‘Beef Prosperity Burger’ Ala McDonald’s Yang Lazat Dan Mudah Anda Kena Cuba

Setiap tahun, menu kegemaran ramai iaitu Prosperity Burger pasti akan kembali ke McDonald’s. Apabila menu tersebut tidak lagi dijual, pasti anda yang menggemari burger tersebut akan berasa sedih.

Kini anda tidak perlu bersedih lagi, anda boleh buat sendiri Prosperity Burger anda dengan menggunakan resipi mudah dikongsi oleh seorang pengguna Facebook Ritzuwan Syde.

Untuk pengetahuan anda, terdapat 3 bahagian penyediaan iaitu roti, daging dan sos lada hitam. Jadi, baca perkongsian beliau di bawah ini:

1) 200g tepung protin tinggi (japanese flour)
2) 16g gula
3) 3g garam
4) 4g susu tepung
5) 2g yis
6) 16g shortening
7) 110g air

1. Masukkan bahan kering dan gaul selama 2 minit (mixer).

2. Masukkan air dan shortening dan uli sehingga doh elastik.

3. Bahagikan doh kepada 6 bahagian dan bulatkan. Anggaran 60g sebiji.

5. Leperkan dan gulung doh dengan kemas.

6. Letakkan doh dalam acu dan biarkan doh kembang sehingga double size. Lebih kurang 1 jam tempoh proofing.

7. Bakar pada suhu 190 darjah celcius selama 13 minit atau sehingga kuning keemasan.

Gunakan burger lembu oblong klasik brand Ramly yang pastinya mudah dan sedap. Boleh dapatkan di mana-mana pasaraya ataupun Ramly halal mart berhampiran.

1) 20g mentega
2) 40g bawang besar (potong kiub)
3) 10g lada hitam
4) 50g tepung gandum
5) 10g chicken powder
6) 50g serbuk perang demi glace (brand Knorr)
7) 150g sos honey hickory bbq sauce (hunt)
8) 800g air
9) 4g garam
10) 20g gula

2. Masukkan tepung, chicken powder dan serbuk stock perang.

4. Masukkan sos honey hickory bbq dan lada hitam.

Belah roti burger kepada dua. Masak daging di atas pan dan celup dengan sos lada hitam sebelum diletakkan diatas roti burger. Taburkan bawang holland yang sudah dihiris.

Mudah sahaja rupanya untuk buat Prosperity Burger ini. Semoga perkongsian ini dapat memudahkan anda kelak jika anda tidak tahu ingin masak apa.

Ingin resipi mudah yang lebih menarik? Apa kata klik pautan di bawah ini untuk baca resipi yang ‘awesome’.

Resipi Ringkas ‘Meatball’ Ala Ikea Anda Patut Cuba

Resipi Enak Maggi Kari Tumis Ini Pasti Membuat Anda Terliur

Resipi ‘Simple’ Dan Sedap Kerabu Kerang Pasti Buat Anda Terliur


10 Jawapan Disebalik Kisah Viral Gadis Baiki Sofa Ibu Di Bulan Ramadan Yang Lalu

Ramai kagum apabila mengetahui seorang wanita mampu membaikpulih sofa lama menjadi baru. Malah, ada lelaki menyatakan mereka juga belum tentu dapat melakukannya sedemikian rupa. Faktor itu membuatkan ramai orang tertarik dengan empunya diri dan menjadikan dia kawan di dalam senarai Facebook masing-masing.

Inilah video yang memaparkan aksi lincah CikPuan Ainna Abu Bakar Abdullah membaikpulih perabot ibunya pada bulan Ramadan yang lalu. Susulan kemunculan video ini, pihak The Vocket berjaya menemubual secara online dengan Cik Puan Ainna bagi mengenalinya dan mengetahui lebih lanjut berkenaan apa yang telah dilakukan dengan sofa ibunya itu.

Baca: 21 Idea Perabot DIY Berasaskan Kayu Pallet Yang Menarik

1. Apakah yang mendorong Cik Puan membaiki sofa ibu?

Sebenarnya sofa itu sudah lama sangat dan banyak koyak disebabkan oleh kucing. Mak saya pula tidak mahu membuang sofa itu sebab kayu pada sofa itu masih kukuh dan elok. Jadi, dari situ saya mula mencari di Youtube tentang bagaimana membaikpulih sofa.

2. Dimanakah Cik Puan belajar membaiki sofa?

3. Berapa lamakah masa diambil untuk Cik Puan belajar membaiki sofa?

Saya tonton macam-macam cara orang membaiki sofa di Youtube sampai saya jadi faham untuk membuatnya sendiri. Saya ambil masa 2 hingga 3 hari sebelum saya yakin untuk mengoyakkan sofa lama itu.

4. Apakah persediaan yang diperlukan oleh Cik Puan sebelum mula membaiki sofa?

Masa mula-mula itu saya tak bersedia dari segi bahan sebelum memulakan pembaikian sofa. Hanya dengan berbekalkan keyakinan sahaja, saya koyak (kain dan kusyen sofa) sampai jadi rangka dan kemudian baru fikir nak cari bahan.

5. Berapa lamakah masa diambil oleh Cik Puan untuk siapkan sofa?

Saya ambil masa seminggu juga nak siapkannya sebab saya tak luangkan masa yang lama untuk buat baikpulih ini kerana penat dan sebagainya. Kebanyakan waktu dihabiskan untuk mencari bahan. Boleh dikatakan saya ambil masa 2 jam siang dan 2 jam malam jika ada lebih masa.

Baca: Cara Kreatif Memohon Kerja Yang Patut Anda Cuba

6. Apakah cabaran yang dihadapi oleh Cik Puan semasa menyiapkan sofa?

Cabarannya adalah dalam mencari bahan kerana ini kali pertama saya melakukannya. Jadi, itulah yang paling susah kerana perlu pergi banyak tempat dan ada sesetengah bahagian dalam pembuatan sofa ini susah sikit nak buat. Contohnya bahagian lengan sofa, kita perlu fikir macam mana nak balut.

7. Apakah perasaan Cik Puan selepas berjaya menyiapkannya? Adakah hasilnya sepertimana yang Cik Puan jangkakan?

Saya berasa sangat gembira sebab dapat tunjukkan pada mak saya yang saya berjaya baiki sofa itu, alhamdulillah. Sebenarnya mak juga tak sangka saya mampu menyiapkan sofa tersebut. Ini satu kejutan yang istimewa buatnya. Walaubagaimanapun, hasilnya tidaklah seperti yang saya jangkakan kerana ada beberapa tempat yang kurang kemas. Tapi saya tak sangka juga (sofa dapat dibaiki) sebab saya bukan orang yang berpengalaman. Jadi, inilah yang terbaik yang mampu saya buat.

8. Bolehkah Cik Puan terangkan secara ringkas langkah demi langkah untuk membaiki sofa tersebut?

Langkah 1: Buka kain sofa lama dengan membuka segala stapler yang ada.
Langkah 2: Periksa kondisi kayu asal sama ada kayu perlu ditambah atau tidak untuk buat sofa baru.
Langkah 3: Balutkan dengan kain biasa di permukaan kayu.
Langkah 4: Letakkan span di permukaan kain tadi.
Langkah 5: Tandakan kedudukan untuk meletakkan butang. Kemudian, tebukkan lubang di tempat yang ditanda.
Langkah 6: Balut lagi skali dengan fiber dan lapisan terakhir ialah kain sofa yang baru.
Langlah 7: Kemaskan dan tutup bahagian belakang sofa dengan lapisan kain biasa, fiber dan kain sofa.

10. Apakah tip/nasihat Cik Puan untuk mereka yang mahu melakukan aktiviti ini, terutama wanita?

Nasihat saya semoga sentiasa rasa yakin kita boleh buat dan jangan berputus asa kerana banyak dugaan dalam membuat aktiviti pertukangan dan ia mungkin bukan sesenang yang kita sangkakan.

Buat pengetahuan anda, Cik Puan Ainna merupakan seorang guru Kelas Al-Quran dan Fardu Ain (Kafa) yang berasal dari Sarawak. Tujuan asal memuatnaik video itu hanyalah untuk menunjukkan minat dan hobinya pada masa terluang kepada rakan-rakannya. Pakaian yang dikenakan sepanjang dia membaikpulih perabot itu pula adalah merupakan pakaian hariannya.

LIKE dan FOLLOW Vocket di Facebook serta Instagram


Kurang Daripada 5 Minit Anda Boleh Belajar Memasak 10 Hidangan Pulut Ini

Saya tak boleh makan pulut kerana masalah kesihatan. Tapi setiap kali berhadapan dengannya saya gagal. Paling sedikit pun makan sesuap lebih-lebih lagi pulut kuning yang sedap dimakan bersama rendang masakan Mama.

Sebut tentang pulut kuning, Tuan Hamdi Hanapi pernah berkongsi 3 sebab signifikan dalam keraian orang Melayu. Kalau nak tahu, anda boleh baca di artikel pulut kuning ini.

Selain pulut kuning, terdapat pelbagai lagi jenis masakan berasaskan pulut yang digemari oleh orang Malaysia. Antaranya ialah 10 hidangan pulut di bawah ini. Setiap satunya disertakan sebuah video berdurasi kurang daripada 5 minit buat panduan memasak anda.

Merupakan sejenis kuih talam yang mempunyai dua lapisan yang berbeza iaitu lapisan bawah ialah pulut yang berwarna putih sedikit dan lapisan atas ialah kastard pandan yang berwarna hijau.

Kuih berwarna putih dan hijau ini sering dimakan sebagai sarapan atau minum pagi atau petang. Kuih ini juga merupakan antara kuih popular menu semasa bulan Ramadan.

Pencuci mulut kegemaran ramai ini berasal daripada Thailand merupakan hidangan pulut yang yang dimakan bersama hirisan mangga serta sos santan.

Hidangan ini sering didapati di restoran makanan Thai. Untuk hidangan pulut mangga yang sedap, pilihlah buah mangga segar yang sudah masak dan rasanya manis.

Selain pulut mangga, pulut durian juga tak kurang hebatnya bahkan menjadi kegilaan para peminat durian. Hidangan pulut bersama santan dan beberapa ulas durian sememangnya menjadi kegemaran peminat pencuci mulut.

Namun, hati-hati jika anda adalah pesakit diabetes. Hidangan ini amat tinggi gula. Satu hidangan pulut durian mececah lebih 500 kalori yang memerlukan senaman selama 2 jam untuk membakar keseluruhan kalori itu.

Cara buat pulut durian? Kukuskan pulut hingga masak. Panaskan santan sekejap sahaja di atas api. Tambahkan sedikit garam. Curahkan santan ke atas pulut. Hidangkan bersama satu atau dua ulas durian. Siap!

Merupakan hidangan pulut savuri yang menghidangkan pulut bersama ayam goreng berempah dan sos cili manis. Hidangan yang biasa didapati di Thailand dan juga di negeri berhampiran seperti Kelantan.

Pulut dimasak seperti biasa. Ayam diperap dengan bahan rempah dan digoreng. Enak dicicah bersama sos cili Thai. Sebagai hiasan, taburkan bawang goreng di atas pulut.

Pulut ditanak dan kemudian diratakan di atas daun pisang. Sedikit inti kelapa pedas dengan udang kering kemudian diletakkan di tengah-tengah pulut lalu digulung.

Hujungnya dikemaskan dengan lidi, atau kini kebanyakan penjual lebih gemar gunakan dawai kokot. Kemudian ia dipanggang. Aduh sedapnya!

Pulut panggang ini dikenali sebagai pulut udang di Utara. Untuk rasa lebih enak, boleh juga ditambahkan udang hidup ke dalam inti. Berbeza dengan pulut lepa yang berintikan ikan. Namun bentuknya masih sama dengan pulut panggang.

Ini kegemaran saya dan juga antara hidangan yang paling popular dan digemari ramai. Ia boleh dimakan bersama pelbagai jenis kuah atau lauk seperti rendang daging, rendang ayam, kari daging, kari ayam, serunding dan ada juga yang gemarkan telur dadar atau telur rebus.

Sering dijadikan menu semasa hari istimewa seperti kenduri-kendara atau sebarang majlis. Pulut kuning juga amat indah dihias dan dijadikan hantaran perkahwinan atau sebagai pengganti kek semasa majlis persandingan.

Juga dikenali sebagai pulut tanak ikan masin, hidangan ini popular di Utara dan Pantai Timur. Pulut dimakan bersama kelapa parut (nyior) dan ikan kering.

Boleh menggunakan sebarang jenis ikan kering atau masin mengikut kesukaan. Antara jenis ikan kering yang digunakan adalah ikan talang masin, gelama kering atau tenggiri masam.

Merupakan hidangan pulut yang dimakan bersama inti kelapa parut manis yang dibungkus dalam daun pisang. Bungkusannya berbentuk segi tiga seperti nasi lemak namun saiznya lebih kecil. Enak dimakan semasa sarapan atau minum petang.

Turut dikenali sebagai ketupat pulut, merupakan salah satu hidangan utama sewaktu Hari Raya. Cara ketupat ini dibuat adalah dengan memasukkan beras pulut ke dalam daun palas lalu dibalut rapi berbentuk segi tiga lalu direbus hingga masak.

Membalut ketupat ini perlukan kesabaran dan ketelitian. Jika tersalah gaya, balutan akan terbuka dan beras pulut akan terkeluar atau tidak akan menjadi bentuk yang sepatutnya.

Ada juga yang masukkan kacang atau jagung ke dalam ketupat sebagai penambah rasa. Ketupat palas sedap dinikmati bersama rendang, kari atau serunding.

Selain ketupat palas, lemang adalah antara hidangan utama semasa hari raya. Lemang tradisional, pulut bersama santan dimasak di dalam batang buluh lalu dibakar hingga masak.

Sama seperti ketupat palas, lemang lazat dimakan bersama rendang atau serunding. Kini, lemang boleh juga disediakan tanpa menggunakan batang buluh.

Saja nak kongsi semasa di luar negara dulu saya pernah makan lemang perantau di mana ia di masak di dalam aluminium foil. Sedap juga lemang yang dimasak oleh doktor muda yang kini telah menjadi doktor pakar di HUKM.

Saya tak ada resipi itu tapi anda boleh cuba buat lemang versi mudah ini mengikut cara di blog Lovely Kitchen.


Resipi Boba ‘Fresh’ Viral Anda Boleh Cuba Di Rumah

Boleh dikatakan sekarang trend teh boba masih lagi ‘hits’ dalam kalangan rakyat Malaysia. Malah pertambahan kedai teh boba makin bertambah bak tumbuhya cendawan dan masing-masing berlumba-lumba untuk menjadi yang terbaik.

Akan tetapi, harga teh boba yang dipasaran kebiasaanya berharga RM10 dan ke atas untuk satu minuman. Mengapa perlu membeli di luar jika anda pun boleh buat di rumah dan setanding dengan jenama-jenama teh boba yang berada di pasaran seperti Tealive, Chatime, Xing Fu Tang dan sebagainya. Baca resipi membuat boba di bawah ini:

1. Gula perang 1 cawan
2. Air satu cawan
3. Tepung ubi kayu 2 cawan
4. Pewarna makanan (hitam)

1. Panaskan gula perang dan air dalam kuali sehingga mendidih.

2. Kemudian, masukkan tepung sikit demi sedikit sambil kacaukan ia.

3. Tunggu sehingga bahan sesuai untuk di uli, pindahkan ke dalam bekas yang sesuai.

4. Selepas itu, masukkan 3 titik pewarna hitam dan uli sampai jadi seperti ‘playdoh’.

5. Gentelkan doh bulat-bulat dan masukkan ke dalam bekas yang sudah di isi tepung, untuk elakkan doh lekat satu sama lain..

6. Panaskan gula perang dengan air, sudah didih masukkan doh yang sudah di gentel tadidan kacau sehingga terapung.
*Nota: Jika ia terapung bermaksud sudah masak

7) Angkat doh boba yang sudah masak tadi dan letak dalam bekas yang berisi air dan ais batu. Kemudian boleh dihidang.

Perkongsian resipi ini dikongsi oleh pengguna Facebook Shafika Bakar dan semoga dengan adanya perkongsian ini, anda boleh buat sendiri di rumah. Selamar mencuba!

Baca lagi: Asal Usul ‘Teh Boba’ Yang Menjadi Kegilaan Rakyat Malaysia


Resipi Kudapan Sedap Dengan 5 Bahan Ini Dikongsikan Lebih Daripada 1000 Kali Dalam Masa 1 Jam

Malam ini abang nak kongsikan dengan kau orang resipi power untuk orang suka eksesais. Kalorinya kau kira sendiri. Kahkahkah.

Sesiapa komen menjengkelkan, abang sumpah dia gastrik sampai habis Pesta Buku.  Kau buat masakan ini malam esok, bawa sebagai cicipan di Pesta Buku PABKL2016 nanti. Tak lapar woih.

Resipi ini namanya Chewy Gooey Prune Peanut Butter.

2 cawan peanut butter
2 cawan corn flakes
1/4 cawan badam cincang
1/2 cawan prune
250gm dark choc

Cairkan peanut butter dengan teknik bain marie – air panas kat bawah, alik atas mangkuk. Guna meja anak kau, baru rasa harmoni.

Masukkan badam. Kacau rata juga. Ha, bakar dulu badam tu.

Tuang dalam bekas, kau tekan2 sikit guna sudu. Sudu, bukan garpu.

Lepas tu susun buah prune sambil pegang tangan isteri kau. Wah romentik.

Cairkan dark choc guna microwave. Tuang terus. Kalau tak ada microwave, kau letak bawah peti ais. Hahaha.

Sejukkan sejam dalam peti ais. Siap! Sedap woih!

Haha nampak sangat belum sejuk dah potong. Kahkahkah. Cubalah.

Oh ya Makan satu portion sahaja sehari. Ramai benar salah faham. Kan sudah diberitahu makanan ini sesuai untuk orang sedang bersenam.


Resipi Creme Brulee Lemak Berkrim Yang Sedap Dan Mudah Dibuat Ini Raih 1.2K ‘Shares’

Sebut sahaja Creme Brulee pasti anda sudah terbayang kesedapannya dimana rasa gula hangus pada permukaan dan rasa kastardnya dimana boleh dikatakan gabungan sempurna. Apabila makan dan cair dalam mulut pastinya membuat anda tersenyum gembira menikmati dessert ‘mewah’ ini.

Terbaharu, seorang pengguna Facebook Lina Thomas telah berkongsi resipi Creme Brulee yang mudah dan pastinya sedap untuk anda cuba sendiri di rumah. Pastinya dessert terbaik ketika moreh. Ayuh kita mulakan!

3/4 cawan susu segar, 1 1/2 cawan heavy whipping cream, 3/4 cawan gula, 8 biji kuning telur, 1 sudu kecil esen vanilla, 7 sudu teh gula untuk topping, air mendidih untuk ‘water bath’.

1. Panaskan oven ke (160C) 325F. Susun 7 ramekins kecil dalam loyang pembakar.

2. Masak susu dan heavy whipping cream hingga mendidih. Masukkan esen vanilla dan biarkan seketika agar suam.

3. Pukul telur, kuning telur dengan gula. Jangan sampai berbuih. Masukkan adunan telur sedikit demi sedikit dalam adunan susu dan kacau sebati. Tapiskan ke dalam bekas remekins. Bahagikan campuran sama rata. Susun di dalam loyang pembakar.

4. Masukkan loyang pembakar ke dalam oven, dan tuangkan air mendidih ke dalam periuk di sekeliling ramekins. (water bath)

6. Biarkan dia dalam oven selama 20 minit. Hati-hati keluarkan dari oven dan sejukkan kira-kira 30 minit sebelum disimpan dalam chiller. Tutup dengan plastik cling. *Nota kaki: Custard ini boleh disediakan sehari hari lebih awal atau awal pagi dan sejukkan dalam chiller.

7. Untuk topping pula, taburkan kira-kira satu sudu teh gula ke bahagian atas setiap custard pada permukaan custard. Bakar dalam oven guna “broiler” 3 – 5 sehingga gula bertukar keperangan. Siap dan boleh di hidangkan.

Semoga perkongsian resipi CremeBrulee ini bermanfaat untuk anda. Kini, dessert yang selalu dihidangkan di hotel boleh dibuat sendiri oleh anda di rumah. Bolehlah nikmati Creme Brulee ini bersama keluarga tercinta. Selamat mencuba!

Sementara itu, kami kongsikan beberapa resipi lain yang menarik anda boleh cuba. Klik sahaja pautan di bawah ini.

Resipi Mudah Coklat Chip Ala Famous Amos Guna Air Fryer Dijamin Sedap Yang Raih 1K ‘Shares’

Lebih 6K ‘Shares’, Ini Resipi Wantan Mee Yang Sedap Dan Mudah Pasti Buat Anda Terliur

Lebih 23K ‘Shares’, Resipi Almond Cluster Yang Sedap Dan Mudah Gunakan 2 Bahan Sahaja


Resipi ‘Daging Bakar Danok’ Yang Pasti Membuat Anda Terliur

Bercakap tentang daging, pelbagai cara dan resipi enak daging yang pastinya anda pernah lihat. Akan tetapi, pernahkan anda mencuba daging bakar Danok?

Pastinya perapan daging untuk daging bakar Danok ini berbeza dengan perapan daging yang sedia ada. Terbaharu, pengguna Facebook Nadia Sukiran MK telah berkongsi resipi terbaik daging bakar Danok. Baca perkongsian resipinya di bawah ini:

1. Daging
2. Bawang putih
3. Lada hitam
4. Sos tiram
5. Kicap
6. Garam
7. Gula
8. Cili api hijau dan merah
9. Sos ikan
10. Daun ketumbar
11. Air limau nipis

1. Potongkan beberapa daging dan perapkan bersama bawang putih yang telah ditumbuk, lada hitam, sos tiram, dan sedikit kicap, garam dan gula.

2. Selepas daging diperap, bakarkan daging atas pan dan setelah dibakar potong daging kepada kepingan daging.

3. Kemudian, sediakan sos thai pula dengan masukkan 7 ulas bawang putih, 5 cili api merah dan hijau dan tumbuk halus bahan-bahan ini.

4. Setelah itu, masukkan ke dalam bekas dan masukkan 2 sudu sos tiram dan 3 atau 4 sudu sos ikan.

5. Kemudian, masukkan 2 atau 3 sudu limau nipis, disusuli dengan 2 sudu gula dan secubit garam.

6. Kemudian, masukkan daun ketumbar yang digunting halus dan kacau kesemua bahan tersebut dan siap.

Semoga perkongsian ini dapat memudahkan anda lagi untuk masak di dapur. Selamat mencuba resipi ini yang pastinya sedap dan mudah untuk dilakukan.

Artikel resipi lain yang mungkin anda berminat untuk cuba:

Ini Bahan ‘Rahsia’ Untuk Perapan Daging Lebih Lembut Dan Lazat

Resipi Enak Daging Bakar Thailand Yang Pasti Buat Anda Terliur

Resipi Kari Daging Pekat Paling Sedap Dan Menyelerakan


Daging Jeruk, Resipi Wajib Bulan Puasa Yang Mendapat 9783 Shares

Daging yang dipotong nipis, dijeruk dengan perahan limau kasturi dan garam.

Hanya digoreng dengan bawang besar dan cili padi, dimakan begitu sahaja dengan nasi putih memang sedap dan membuka selera.

Selalunya kita jumpa ikan jeruk, petai jeruk dan lada jeruk.

Resipi yang dikongsikan oleh Puan Yuss Aisya, daging jeruk ini kali pertama dicuba oleh saya.

Sedap betul apabila dimakan begitu sahaja dengan nasi putih. Daging digoreng dengan bawang dan cili padi.

Daging merah dalam keadaan beku atau separa beku.

Mudah dipotong kerana untuk mendapatkan kepingan daging yang nipis.

Sebenarnya ianya bukan 4 segi. Ianya adalah bahagian daging batang pinang (top side). Bentuknya besar dan panjang.

Selalu saya beli seketul besar dalam keadaan beku untuk kegunaan rumah.

Saya kerat kepada beberapa bahagian. Dalam keadaan separa beku (luar dah tak beku tetapi dalam masih beku).

Bahagian luar saya guna masak apa-apa. Bahagian dalam saya dapatkan potongan 4 segi untuk buat daging jeruk.

Letakkan di dalam tapis untuk menapis air lebihan daging.

Perlu basuh selepas dipotong nipis?

Tak perlu. Saya basuh ketika seketul besar. Hanya lalukan air sahaja.

Bila kena basuh?

Basuh ketika seketul besar dengan hanya lalukan air sahaja. Bila sudah hiris nipis jangan dibasuh lagi.

Apabila basuh selepas dipotong, manis dan nutrisi daging akan menyusut nilainya kerana larut dalam air.

1. Bekas kontainer
2. Garam halus
3. Limau kasturi yang dibuang biji

Taburkan garam rata ke keseluruhan daging.

Susun lagi daging di lapisan seterusnya. Taburkan garam ke serata daging.

Ulang lagi melapis daging => garam => perahan limau.

Sehingga habis daging tersebut. Masukkan limau yang telah diperah tadi.

Siap untuk diperam. Saya letakkan di dalam peti sejuk di bahagian chiller.

Selepas satu hari, daging mula berubah warna setelah mengalami proses penapaian.

Saya tunggu lagi seminggu baru masak supaya daging menjeruk sebaiknya.

Saya masak setelah daging menjeruk seminggu.

Makan dengan nasi putih sahaja. Sedap rupanya daging jeruk ini.

Perlu basuh atau tidak sebelum goreng?

Tak perlu.

Lembut ke dagingnya?

Lembut sebab saya guna daging top side dan dipotong nipis-nipis.


Resipi Dumplings Udang Viral Yang Mudah Dan Lazat Anda Boleh Cuba Di Rumah

Disebabkan 24 jam duduk di rumah, pasti ada daripada anda yang sudah bosan tidak tahu ingin buat apa. Malah, tidak tahu ingin masak apa dan mungkin craving nak makan macam-macam.

Terbaharu, seorang pengguna Twitter @fatenizzati_ berkongsi resipi mudah membuat dumplings yang anda boleh cuba di rumah. Menurutnya, resipi ini beliau dapat dengan melihat resipi di Marion YouTube Channels. Jom ikuti perkongsian resipi ini.

Semalam sis buat dumplings for lunch and since ada yg tanya resepi meh laaa nak share cara buat dumplings, sauce and chili oil dia.

— Faten #StayAtHome☝ (@fatenizzati_) April 6, 2020

1. Isi udang
2. Daun bawang
3. Telur
4. Maggi cukup rasa
5. Garam
6. Kulit dumplings
7. Air dalam mangkuk kecil

1. Basuh bersih udang dan asingkan kepada 3 bahagian dimana 2/3 udang cincang sampai lumat dan 1/3 cincang bagi ada chunk besar.

2. Kemudian, masukkan kesemua udang, telur, hirisan daun bawang, garam dan serbuk perasa dalam bekas dan campurkan bahan tersebut.

Kacauuuu laju lajuu, sampai dia jadi thick tau ! Time ni laaa nak uji muscle lengan tu dah 2 minggu RMO tak rasa ka lengan tu dah macam buaian? Kk jkjkjk 😂 pic.twitter.com/55sDmbzp9U

4. Letakkan 2 sudu besar inti yang dah siap itu di atas kulit dumplings dan gunakan sedikit air untuk lekatkan kulit dumplings.

6. Ketika dumplings sudah timbul, masukkan air sejuk untuk slow down heating process agar kulit dumplings cukup masak. (Ulang proses 2-3 kali).

7. Akhir sekali, tapis air dumplings dan masukkan ke dalam mangkuk dan siap.

1. Minyak
2. Chili flakes
3. Geng rempah (bunga lawang, kulit kayu manis, biji ketumbar, buah pelaga, serbuk lada putih, bay leaves)
4. Heatproof jar/container

1. Masukkan minyak dan panaskan api kecil dalam satu periuk.

2. Kemudian, panaskan rempah-rempah itu sekejap dalam 2-3 minit nak bagi dia naik bau and keluar minyak dalam kuali lain.

3. Selepas itu, rempah-rempah itu tadi masukkan dalam periuk (1) yg ada minyak. Biarkan ia infused dalam 2-3 minit tapi jangan sampai hangit.

Thennnn, tapis minyak yg ada rempah tu tuang dalam bekas ada chili flakes tu. Careful tau sebab minyak tu akan sizzle thats why kena cari bekas yg dalam sikit so minyak tak tumpah

Time ni, jangan gatal pi celup tangan "eh nak rasa laa sedap tak" kang tak pasal pic.twitter.com/lgXth1DbCK

4. Sementara itu, chili flakes tadi masukkan dalam apa-apa bekas yang heatproof, prefer bekas kaca.

5. Kemudian, tapis minyak yang ada rempah itu tuang dalam bekas ada chili flakes. Berhati-hati sebab minyak itu akan sizzle sebab itu kena cari bekas yang dalam sikit jadi minyak tidak tumpah.

6. Tunggu sehingga sejuk untuk digunakan dalam sos dumplings.

1. Kicap cair
2. Sedikit cuka
3. Chili oil
4. Fresh chopped daun bawang
5. Garam/gula

Campurkan kesemua bahan dan gaulkan sehingga rata, kemudian siap.

Senang sahaja cara nak buat dumplings, anda yang ‘craving’ dumplings bolehlah buat sendiri di rumah. Almaklumlah sekarang dalam tempoh Perintah Kawalan Pergerakan, susah nak dapat.

Diharap perkongsian ini sedikit sebanyak akan membantu anda untuk masak apa di rumah. Untuk lebih resipi menarik, anda boleh baca di The Vocket pada pautan di bawah.

Ketahui Resipi Roti Gebu Yang Mudah Dibuat Sendiri Dengan Hanya Bermodalkan RM5

5 ‘YouTube Channels’ Pilihan Untuk Anda Tingkatkan Skil Memasak Bagaikan Chef Di Rumah

Resipi Wantan Cendawan Enoki Goreng Tepung Yang Pasti Buat Anda Terliur


Resipi Enak ‘Cucur Udang Bersama Kuah Kacang’ Anda Patut Cuba

Kebiasaanya menu petang pilihan ramai orang adalah pisang goreng, karipap, cucur udang dan banyak lagi dimakan sambil bersantai bersama keluarga. Kali ini, kami bawakan resipi yang cukup istimewa untuk anda.

Terbaharu, seorang pengguna Facebook Norfarhana Ariffin telah berkongsi resipi cucur udang dihidang bersama kuah kacang yang pastinya enak dan menyelerakan. Baca perkongsian Norfarhana di bawah ini.

1) 1/2kg Tepung gandum
2) Sebiji telur
3) Sebiji bawang besar (kisar)
4) Pewarna kuning
*Nota: jangan letak serbuk kunyit nanti jadi warna merah adunan tu sebab kita guna soda
5) 2 biji bawang holland hiris
6) Kucai
7) Tauge
8) Udang
9) Garam
10) Gula
11) Sedikit soda bikarbonat
12) Air

2. Kemudian, masukkan tepung gandum ke dalam bekas.

3. Masukkan bawang yang telah dikisar tadi, telur sebiji, air, garam, gula, soda bikarbonat dan kacau adunan.
*Nota: Masukkan air jangan terlalu pekat dan jangan terlalu cair.

4. Selepas itu, masukkan kucai, tauge, bawang holland hiris, dan cili besar hiris.

5. Panaskan minyak dan celup senduk besi ke dalam minyak panas tersebut.

6. Kemudian, letak adunan pada senduk tersebut dan letakkan udang diatasnya.

7. Selepas itu, masukkan ke dalam minyak panas dan biar sekejap sehingga bahagian bawah masak dan ia akan tertanggal sendiri.

8. Masak sehingga warna kekuningan dan siap.

1) Segengam cili kering
2) 2 biji bawang besar
3) 7 ulas bawang putih
4) Halia
5) Serai
6) Lengkuas
7) Belacan
*Nota: semua bahan di atas dikisar halus
8) Kacang tanah yang disangai dan dikisar kering
9) Asam jawa
10) Gula atau gula melaka

1. Tumis bahan yang dikisar tadi sehingga garing.

2. Kemudian, masukkan kacang tanah yang disangai  dan dikisar kering.

4. Kemudian, masukkan sedikit air, gula dan garam.

5. Biarkan sehingga naik minyak dan siap.

Mudah bukan cara untuk membuat cucur udang cicah kuah kacang ini? Semoga perkongsian ini dapat dimanfaatkan oleh anda.

Tidak cukup dengan resipi cucur udang? Mahu resipi lagi? Baca resipi-resipi yang menarik dan mudah untuk disediakan di bawah ini.

Resipi Ringkas Hasilkan Donut ‘Gebu’ Dan Sedap

Resipi Ringkas ‘Meatball’ Ala Ikea Anda Patut Cuba

Resipi Boba ‘Fresh’ Viral Anda Boleh Cuba Di Rumah


Resipi Enak Daging Bakar Thailand Yang Pasti Buat Anda Terliur

Tidak lama lagi Hari Raya Aidiladha bakal menjelma, pasti anda sedang buntu ingin masak apa dengan daging yang anda dapat. Takkan hanya nak masak rendang sahaja. Mungkin anda boleh masak Daging Bakar Thailand?

Oleh itu, seorang pengguna Facebook Hilmi Yusof telah berkongsi resipi daging bakar thailand yang pastinya senang untuk anda cuba. Baca perkongsian Hilmi di bawah ini:

Nampak mudah bukan? Semoga perkongsian ini dapat memberi manfaat kepada anda dan anda dapat menikmati daging dengan resipi yang berbeza. Selamat mencuba!


Resipi Enak Maggi Kari Tumis Ini Pasti Membuat Anda Terliur

Siapa yang tidak suka makan mee segera? Pastinya mee segera menjadi pilihan ramai dari kanak-kanak mahupun orang dewasa.

Bercakap tentang mee segera, kebanyakan orang selalu makan mee segera ketika melancong, hujan dan ketika kekurangan duit serta memilih mee segera Maggi kerana harganya yang murah, sedap dan memenuhi citarasa rakyat Malaysia.

Penyediaan maggie memang mudah, tetapi adakah anda tahu cara untuk menjadikan ianya rasa lebih lazat? Resepi Maggi kari tumis yang dikongsi oleh saudari Syazlin Mansor ini menerusi Facebook Masak Apa Hari Ni (MAHN) sangat menarik perhatian. Berikut adalah bahan-bahan yang anda perlukan:

1. Maggi kari perencah kari dua bungkus
2. Bawang merah
3. Cili padi
4. Tiga ulas bawang putih

Mungkin ramai yang tidak tahu, hanya tiga langkah yang diperlukan untuk menghasilkan sebuah hidangan Maggi kari tumis yang enak. Berikut adalah cara-cara untuk anda membuatnya:

1. Tumbuk bawang merah, bawang putih, dan cili padi, kemudian gaul bersama rempah maggie.

2. Tumis bahan yang ditumbuk sehingga garing. Petua orang-orang dahulu untuk jadikan masakan sedap, harus masukkan air dalam lesung. Masukkan air ikut suka sama ada mahu banyak kuah atau tidak, dan tunggu sehingga mendidih.

3. Akhir sekali, masukkan maggie dan pecahkan telur, kemudian tutup api.

Jika anda ada sayur sawi dan sosej boleh juga masukkan sekali kerana saya hanya menggunakan bahan yang ada di rumah sahaja. Resipi yang ringkas dan padat ini pastinya dapat dimanfaatkan oleh anda.


Ini Mungkin Coca-Cola Paling ‘Sihat’ Untuk Diminum

Kalau anda peminum setia air jenama Coca-Cola, Coca-Cola telah memperkenalkan satu lagi produk mereka yang lebih sihat untuk diminum, Coca-Cola Plus.

Kenapa produk Coca-Cola ini dikatakan sihat? Sebabnya terdapat kandungan fiber yang lebih dalam air ini. Disamping itu, kandungan gula yang terdapat dalam Coca-Cola Plus pun dikurangkan berbanding yang original dan sifar kalori.

Menurut Coca-Cola, lemak dari makanan akan kurang diserap ke dalam badan apabila minum Coca-Cola Plus kerana kandungan fiber yang terkandung dalam air ini membantu menyingkirkan lemak berkenaan.

Kandungan lain yang terdapat di dalam Coca-Cola Plus pun dikatakan bagus untuk kesihatan. Seperti biasa, Coca-Cola Plus akan dilancarkan di Jepun dahulu bermula 27 Mac dengan harga USD1.40 (lebih kurang RM6). Anda percaya manifesto yang dikeluarkan Coca-Cola ini? Kalau kami ke Jepun, nanti kami cuba air ini.


Saki Baki Kentang Bakar Dijadikan Gnocchi Lazat Oleh Gordon Ramsay

Agak mustahil untuk buat gnocchi sendiri di rumah kerana jika tersilap langkah, gnocchi boleh bertukar menjadi berat dan sukar dicerna walaupun pada pandangan orang Itali gnocchi ini hanyalah sejenis pasta.

BACA: Lelaki Ini Menggoreng Gnocchi Tanpa Menyangka Ini Yang Bakal Terjadi

Mujur Gordon Ramsay mahu kongsikan bagaimana untuk menghasilkan gnocchi sendiri yang kembang, ringan dan berkrim. Tambah menarik, gnocchi yang dibuat ini menggunakan kentang bakar yang masih elok tetapi tidak dapat dihabiskan.


Resipi ‘Hashbrown Cheese’ Lazat Pasti Buat Anda Terliur

Sudah bosan makan nasi lemak atau roti canai ketika sarapan pagi atau minum petang? Ingin mencuba menu yang lain daripada lain?

Terbaharu, seorang pengguna Facebook AJ Idris telah berkongsi di Facebook resipi hashbrown cheese yang mudah disediakan. Baca perkongsian beliau di bawah:

1) 2 biji kentang saiz sederhana besar, diparut, dicuci dan diperah sampai kering.
2) Sebiji bawang merah dicincang halus.
3) ¼ cawan tepung gandum.
4) Sebiji telur.

2) Kemudian, masukkan garam dan lada sulah secukup rasa serta gaul sampai sebati atau melekat.
*Nota penting: kentang parut wajib betul-betul diperah hingga kering. Kalau tidak, dia akan berair dan tepung jangan banyak, nanti dia tidak jadi hashbrown.

3) Selepas itu, potong mozzarella kecil-kecil.

4) Kemudian, letakkan campuran bahan diatas telapak tangan dan letakkan mozzarella pada bahagian atas serta tutupkan dengan campuran bahan tadi.

5) Goreng selama 10 minit atau goreng sehingga warna keperangan dan siap.

Mudah sahaja rupanya untuk membuat hashbrown cheese ini dan anda boleh buat sendiri di rumah. Selamat mencuba!

Sedap juga jika makan hashbrown cheese ini dengan kentang putar. Tidak tahu cara untuk buat? Klik pautan di bawah untuk ketahui.

Resipi ‘Kentang Putar’ Ala KFC Yang Sedap Dan Mudah Disediakan

Resipi Sos Pencicah Vietnamese Spring Roll ‘Power’ Anda Kena Cuba

Resipi Boba ‘Fresh’ Viral Anda Boleh Cuba Di Rumah


Resipi Homemade Meatball Dari Sweden. Pasti Terangkat!

Nota Editor: Resipi ini dikongsikan oleh Puan Tahrunnisah Jali dan diterbitkan semula di Vocket dengan kebenaran beliau. Selamat mencuba!

Resepi asal daripada Kak Sue Norrman yg kini menetap di Sweden. Sangat berpuas hati dengan resepi Kak Sue. Kata Kak Sue ini resepi asli Swedish Meatball daripada mak mertua beliau dan Kak Sue ubah ikut citarasa. Haa tu dia resepi asli ni. Jazakillahu khairan kak.

Swedish Meatball Sue Norrman

1) Tumis yang bertanda (*) sehingga keperangan dan ketepikan buat sementara.
2) Satukan bahan-bahan yang lain dan gaul rata. Masukkan bawang yang telah ditumis dengan butter. Uli sehingga sebati dan bulat-bulatkan ikut sebesar mana yang kalian suka.
3) Guna kuali non-stick, masukkan sedikit mentega dan masak dengan api sederhana. Tutup kuali supaya masak rata dan balik-balikkan bebola daging sehingga masak.

Jangan buang mentega dalam kuali – digunakan untuk membuat sos.

1) Satukan semua bahan kecuali yang bertanda (*) dan bancuhan tepung kentang.
2) Didihkan dan rasa secukupnya baru masukkan (*). Didihkan lagi selama satu minit dan kecilkan api. Masukkan bancuhan tepung sedikit-sedikit. Jangan terlalu pekat.

Boleh tambahkan jem lingon atau jem campuran buah-buahan bersama-sama kentang.

BACA: Resipi Ringkas Sosej Ayam Telur Buatan Sendiri

BACA Lagi: Cara Paling Mudah Tapi Sedap Untuk Roti Sarapan Anda

LIKE dan FOLLOW Vocket di Facebook serta Instagram


Resipi Ikan Siakap Stim Ala Thai Yang Menyelerakan Dan Mudah Ini Raih 8.5K ‘Shares’

Setiap kali ke kedai Thai, menu yang menjadi pilihan semestinya tomyan, ikan siakap stim, somtam dan banyak lagi. Kali ini, kami ingin kongsikan kepada anda resipi ikan siakap stim ala Thai dijamin sedap seperti di kedai Thailand yang biasa anda kunjungi untuk buat sendiri di rumah.

Seorang pengguna Facebook Zurina Zulkefli telah berkongsi resipi ikan siakap stim yang mudah disediakan. Apa kata anda ikuti perkongsian beliau. Ayuh kita mulakan!

1) Seekor ikan siakap
2) 2 biji limau nipis (dipotong dua)
3) 1 batang serai (dihiris nipis)
4) 5 halia (dihiris nipis)
5) 3 cili merah kecil (dihiris)
6) 3 cili hijau kecil (dihiris)
7) 5 ulas bawang putih (dicincang)
8) 1 batang daun ketumbar
9) 1/2 kiub pati ayam
10) 4 sudu besar sos ikan

1. Bersihkan ikan siakap dan hiris bahagian badannya.

2. Selepas itu, masukkan halia dan serai ke dalam perut ikan.

3. Kemudian, perahkan jus limau nipis ke atas ikan untuk menghilangkan bau hanyir.

4. Setelah itu, kukuskan ikan selama 5 minit dan biarkan seketika pada suhu api perlahan.

1. Gorengkan bawang putih di dalam kuali sehingga warna kuning keemasan.

2, Padamkan api dan masukkan sedikit air suam, setengah kiub pati ayam, 4 sudu besar sos ikan, 1 sudu kecil gula, cili hijau, cili merah, lebihan serai dan perahan jus limau.

3. Rasa dahulu kuahnya dan tambahkan air, garam dan gula mengikut citarasa sendiri.

4. Kemudian, kacaukan kuah sehingga semuanya sebati.

1. Tuangkan kuah stim ke atas ikan siakap dan taburkan hirisan daun kertumbar.

2. Kukuskan lagi ikan siakap bersama kuah selama 3 minit.

3. Angkat ikan daripada periuk dan ikan siakap stim sedia dihidang.

Mudah sahaja untuk buat ikan siakap stim ala Thai ini. Bolehlah anda nikmati ia bersama keluarga, dimakan panas-panas.

Bulan Ramadan hampir tiba dan pastinya ramai daripada anda yang sudah pening kepala ingin masak apa untuk berbuka. Oleh itu, apa kata ikuti perkongsian resipi lain pada pautan di bawah untuk mudahkan anda masak ketika bulan puasa.

40 Inspirasi Menu Berbuka Puasa Selera Tempatan

Lebih 1.6K ‘Shares’, Ini Resipi Mudah Lemang Guna Air Fryer Dijamin Sedap Seperti Dibakar

Resipi Sotong Goreng Tepung Tanpa Letup Ini Telah Dikongsi 26,000 Kali


Resipi Istimewa ‘Ayam Masak Thai’ Pasti Buat Anda Berselera

Pening nak masak apa hari ini dan sudah bosan dengan menu yang sama setiap hari? Ini merupakan satu perkongsian resipi istimewa daripada seorang pengguna Facebook Nurul Balqis yang pastinya akan membangkitkan selera anda.

Resipi ayam masak thai ini pastinya akan menjadi menu kegemaran anda. Bukan sahaja sedap dan menyelerakan, tetapi mudah juga disediakan. Baca perkongsian resipi ini di bawah:

1. Ayam (dilumur garam dan kunyit)
2. Cili besar merah
3. Cili padi (kalau taknak pedas, jangan letak banyak)
4. Bawang merah
5. Bawang putih
6. Kunyit
7. Serai
8. Daun limau

1. Goreng ayam terlebih dahulu
2. Tumbuk cili besar merah, cili padi, bawang merah, bawang putih dan kunyit

1. Tumis bahan yang ditumbuk sehingga naik minyak
2. Kemudian, masukkan serai
3. Masukkan sos tomato dan sos tiram
4. Seterusnya, masukkan gula dan garam
5. Kemudian, masukkan bawang dan daun limau
6. Setelah digaul rata, masukkan ayam yang telah digoreng
7. Gaul semua sehingga sekata dan angkat

Nampak menyelerakan bukan? Sedap ni kalau dimakan panas-panas bersama nasi, lagi-lagi makan waktu tengahari atau malam. Malah, cara nak masak pun mudah. Semoga perkongsian ini anda dapat manfaatkan sebaik mungkin.


Resipi Kari Daging Pekat Paling Sedap Dan Menyelerakan

Siapa di sini penggemar makan kari daging atau kambing? Selalunya anda makan dengan apa? Kari kambing atau daging sesuai dimakan begitu sahaja dan sesuai digandingkan dengan nasi, roti canai dan banyak lagi.

Baru-baru ini, seorang pengguna Facebook Sheena Supramaniam telah berkongsi resipi istimewa kari daging pekat yang mudah dan lazat yang anda boleh buat di rumah. Baca perkongsian resipi Sheena di bawah:

1. Daging kambing 1kg atau 1.5kg
2. Halia- 4 biji sebesar jari
3. Bawang putih- 10 ulas
4. Bawang kecil- 9 biji
5. Kayu manis
6. Star anise
7. Cardamon
8. Bunga cengkih
9. Jintan manis
10. Daun kari
11. Kunyit
12. Serbuk kari atau ayam
13. Serbuk cili
14. Kentang
15. Tomato

1. Basuh bersih daging dan toskan airnya.

2. Kisarkan halia, bawang putih dan bawang kecil.

3. Kemudian, panaskan minyak dan masukkan 4 beradik iaitu kayu manis, star anise, cardamon, dan bunga cengkih.

6. Masukkan bahan yang telah dikisar tadi dan gaul sehingga naik bau.

7. Kemudian, masukkan daging dan masukkan kunyit serta gaulkan sehingga rata.

8. Selepas itu, masukkan air secukupnya untuk daging masak.

9. Setelah mendidih, masukkan tomato dan didihkan ia sehingga daging 80% masak.

10. Kemudian, masukkan serbuk kari dalam 3 atau 5 sudu besar dan masukkan serbuk cili mengikut kesukaan anda dan gaulkan ia.

11. Selepas itu, masukkan kentang dan garam dan gaulkan ia.

12. Akhir sekali, masukkan tomato dan siap.

Lihat gambar sahaja sudah terliur bukan? Anda pun boleh cuba sendiri di rumah. Selamat mencuba!


Resipi Kek Lobak Merah Edisi Mudah Dan Ringkas

Langkah demi langkah menyediakan KEK LOBAK MERAH edisi power humban.

Abang guna sagat pesen ni. Kau jaga jari jemari kau. Boleh dihayun sama-sama dan berdarah. Nak dapat dua cawan, dalam 3 batang lobak merah saiz sedang.

Ini bahan-bahannya. Yang tak ada dalam gambar, esen vanilla. Kau tu memang, asal tak jumpa, tergedik-gediklah mencari.

Tepung tu kau ayak dengan serbuk kayu manis, soda bikarbonat dan serbuk penaik.

Pakai mixer, kau dah malas sangat tak payahlah konon nak guna whisk. Pukul minyak dengan gula hingga berkrim. Kau pun tanya, berkrim tu macam mana? Ah kau ni. Dia pekat-pekat sikit.

Lepas tu masuk telur sebiji-sebiji. Kau basuh dulu telur tu baru pecahkan. Kau jangan pergi campak dengan kulit-kulitnya sekali, mau ditunjalnya kepala kau nanti.

Lepas tu, humbam tepung sikit demi sedikit. Kaup dengan spatula. Jangan guna whisk atau mixer dah.

Baca: 19 Menu Nutella Dari Melbourne Yang Anda Boleh Tiru

Ha guna dulang 8 inci x 8 inci. Bakar dalam ketuhar selama 35 minit dengan suhu 180 darjah. Kipas pasang boleh, tak nak pasang boleh. Api? Atas bawah. Lagi apa kau selalu tanya?

Kau pukul 250gm cream cheese dengan 150gm gula aising sampai kembang. Masukkan dalam piping beg dan sejukkan sementara kek betul-betul sejuk. Barulah lepa atas kek.

Siap. Ambil gambar dengan bunga. Bukan dengan muka kau. Orang nak tengok gambar kek okeh.

Semoga kau kongsi, abang dapat pahala dik! Selamat mencuba ya!

Khairul Hakimin Muhammad,
Tukang Masak Kek Lobak Kegemaran Cinta.

Lagi resipi abang: Resipi Brownies Gaya Malas. Memang Senang Dan Ringkas


Resipi ‘Kentang Putar’ Ala KFC Yang Sedap Dan Mudah Disediakan

Sebut sahaja KFC pasti anda terbayang keenakkannya rasa rempah ayamnya. Akan tetapi, apa menu lain yang menjadi kegemaran anda di KFC? Pasti kentang putar, bukan?

Mudah sahaja sebenarnya nak masak kentang putar ala KFC ini di rumah. Resipi perkongsian pengguna Facebook Noor Hidayah Hanapi ini pastinya mampu untuk anda lakukan di rumah. Lihat resipi Noor Hidayah di bawah ini:

1. 10 biji kentang
2. Butter
3. Susu segar
4. 2 atau 3 batang saderi
5. Serbuk ayam
6. Bawang besar
7. Tepung gandum
8. 2 sudu kicap
9. 2 sudu sos tiram
10. lada hitam
11. Garam

1. Buang kulit kentang dan rebuskan ia sehingga empuk.
2. Kemudian, tapiskan kentang yang telah empuk tadi.
3. Lalu, letakkan dalam bekas dan masukkan butter.

4. Lenyekkan kentang tersebut bersama butter, dan masukkan susu segar.
5. Blend bahan-bahan tersebut dan siap kentang putar.

1. Potong saderi dan rebuskan ia.
2. Campurkan 5 sudu serbuk ayam ke dalam air rebusan.
3. Kemudian, masukkan bawang merah dan rebus sampai layu lalu diketepikan.

4. Panaskan butter dalam kuali dan masukkan tepung gandum.
5. Kacau sehingga rata dan berwarna keperang-perangan.
6. Kemudian, masukkan air setelah tepung berwarna keperang-perangan.

7. Kacau sehingga sebati dan masukkan kicap dan sos tiram bagi memekatkan kuah.
8. Campurkan kuah tersebut bersama bawang merah dan batang saderi tadi, lalu blendkan ia.
9. Setelah itu, panaskan semula kuah tersebut.
10. Kemudian, masukkan lada hitam ke dalam kuah itu.

Tidak memerlukan bahan yang banyak dan anda kini dapat membuat sendiri dan menikmati kentang putar dengan lebih kepuasan. Selamat mencuba!


Senangnya Buat Kimchi, Resipi Ini Telah Dikongsi 33,000 Kali

Entah kenapalah anak-anak semua suka makan kimchi. Bukan pernah duduk Korea pun… agaknya penangan selalu tengok drama Korea. Jadi kenalah buat kimchi selalu. Kalau tak masak sayur cukuplah dengan kimchi, makan dengan nasi dan lauk lain.

Macam mana nak buat senang je, tengok setiap gambar. Nak lagi lengkap dan terperinci boleh Google.

Guna sebiji kobis Cina. Belah dua, basuh celah-celah kelopak.

Letak garam kasar di setiap kelopak kobis.

Tutup bekas dan perap satu malam. Esoknya, basuh bersih untuk kurangkan masin. Perah kobis sehingga kering. Selepas itu, potong-potong untuk menjadi lebih kecil.

Bawang merah atau bawang besar, bawang putih, halia, epal. Semua dikisar hingga hancur.

Masukkan serbuk lada. Kalau mahu pedas, letak lebih, saya letak satu sudu makan sahaja.

Tambah gula, tetapi saya gantikan gula dengan madu. Letak sedikit garam kalau kobis tak masin.

Bahan sayuran lain disagat panjang-panjang, iaitu lobak merah dan buah epal. Daun bawang potong dengan kepanjangan lebih kurang 2 inci.

Simpan dalam bekas bertutup dan letakkan dalam peti ais.

Boleh makan bila-bila nak. Kimchi ini tahan lama tak basi. Makin lama makin sedap.

BACA: 20 Makanan Sedap Dan Mesti Dicuba Jika Anda Ke Korea Selatan


Resipi Lasagna Meleleh Yang Sedap Lagi Simple Untuk Dinikmati Seiisi Keluarga

Ahh lasagna. Rasanya yang pedas, pekat, creamy dan penuh cheese memang sukar untuk dilupakan.

Senang sahaja membuatnya. Ikuti empat langkah besar di bawah.

Bahan-bahan sos merah (sos daging)
1. Daging 400g – kalau nak tukar ayam pun boleh. Tapi saya biasa buat dengan daging saja.
2. Bawang Holand sebiji – potong dadu.
3. Cendawan 1 tin – hiris atau beli seperti dalam gambar.
4. Sos pasta – ikut suka nak pakai brand apa.
5. Sos cili 2 sudu.
6. Mix herbs/ lada hitam/ oregano – tak ada pun tak apa. Saya guna mix herbs je.
7. Minyak zaiton – saya pakai Mazola. Kalau tak ada pakai minyak masak biasa.

Bahan sos putih
1. Butter/marjerin 1-2 sudu.
2. Susu segar/ susu rendah lemak kotak besar.
3. Tepung gandum 2 sudu – tiada dalam gambar.
4. Keju cheddar 2 keping – brand apa pun boleh asal ada tanda halal.

Bahan-bahan lain
1. Kulit Lasagna – apa-apa brand (beli yg instant senang. Tak payah rebus dulu.)
2. Cheese Mozzarella
3. Cheese Parmesan

Cara buat sos merah (rujuk gambar):
1. Masukkan minyak.
2. Masukkan bawang holand. Tumis sampai naik bau.
3. Masukkan daging (sementara tunggu daging masak macam dalam gambar nombor 3 pergilah basuh pinggan ke apa ke.. hihi.)
4. Bila daging dah masak, masukkan cendawan. Selepas it masukkan sos pasta, sos cili, mix herbs/lada hitam dan oregano.
5. Perasakan dengan garam dan kalau suka letak sikit gula.
6. Kacau dan bila sudah masak macam dalam gambar nombor 6, boleh angkat dan ketepikan.

Cara buat sos putih (guna api sederhana perlahan, tidak perlahan sangat, asalkan susu tidak hangit).
1. Cairkan butter/margerin-kalau tak ada guna je minyak masak.
2. Masukkan 2 sudu tepung gandum.
3. Kacau sampai sebati.
4. Masukkan sekotak susu, 2 keping keju cheddar, perasakan dengan garam.
5. Kacau sampai agak pekat (jangan pekat sangat).
6. Siap.

Cara susun (rujuk gambar)
1. Letak sikit sos merah pada loyang.
2. Letak kulit lasagna.
3. Letak sos merah.
4. Letak sos putih.
5. Letak keju Parmesan.
6. Letak keju cheddar- koyak-koyakkan.
(Ulang langkah 4-2 hingga 4-6 sampai ke lapisan ke 3 iaitu lapisan terakhir. Kalau nak buat 2 lapisan pun boleh).
7. Lapisan paling atas letak keju parmesan dan mozarella.
8. Bakar pada suhu 180 darjah selama 20-30 minit bergantung oven masing-masing.
9. Siappp.. dah boleh makan..

Beginilah rupa lasagna yang baru siap dimasak di dalam loyang.

Potongkan saiz sederhana untuk dinikmati seiisi keluarga.

Dengan pemandangan yang meleleh sebegini, saya pasti anda mahu mencubanya.


10 Tip Travel Ke Lokasi Indah Dalam Filem Dilwale Di Iceland

Nota Editor: 10 tip travel ke lokasi menarik yang dipaparkan dalam filem Dilwale ini telah dikongsikan di Facebook Page The Jetsetters. Kami kongsikan semula di Vocket dengan izin daripada penulis asal. Semestinya peminat filem ini pasti turut teruja mahu travel ke sana.

Bagi peminat filem terbaru Shah Rukh Khan dan Kajol, pasti kagum bukan dengan keindahan alam dalam klip video lagu ‘Gerua’ salah satu lagu dalam filem ini.

Klip ini dirakam di Iceland (antara negara favourite The Jetsetters) & apa kata kami bawa anda mengembara ke lokasi klip berkenaan.

Ia dirakam di sekitar Vik di province Sudhurland di selatan Iceland & Austurland (timur Iceland). Terletak dalam jarak 150-500km dari Reykjavik, ibu negara Iceland.

Perjalanan kita ni sangat mudah. Ia hanya melalui jaringan jalanraya utama yang mengelilingi pulau Iceland yang dikenali sebagai ‘Ring Road’.

OK, kita bermula dari Reykjavik. Kita akan memandu menuju ke arah Vik melalui Route 1 atau Ring Road tadi.

Persinggahan pertama kita adalah Seljalandsfoss Waterfall yang terletak kira-kira 120km (dalam 1 jam setengah) dari Reykjavik.

1. SCENE MENARI DI BELAKANG AIR TERJUN – Seljalandsfoss Waterfall

Dalam scene air terjun, perasan tak yang mereka menyanyi di depan air terjun, dan ada yang mereka berada di belakang air terjun kan. Yang part menari di belakang tu adalah di Seljalandsfoss ni.

Air terjun ni senang nak cari kerana kita boleh nampak ia dari Ring Road.

Seterusnya kita sambung pemanduan sejauh 28 kilometer. Kita akan sampai ke Skógafoss Waterfall.

2. SCENE MENYANYI DI AIR TERJUN – Skógafoss Waterfall

Sama seperti Seljalandsfoss, air tejun ini juga kita boleh nampak dari jalan besar. Nak panjat ke atas macam SRK dan Kajol? Pun boleh!

Dah selesai feeling-feeling di kedua-dua air tejun tu, kita sambung pula perjalanan ke tempat bangkai kapal terbang di Sólheimasandur. Dalam setengah jam perjalanan (40km) dari Skógafoss.

Di Iceland ni banyak lagi air terjun yang menarik seperti Gulfoss, Godafoss, nanti singgah juga la ya.

3. BANGKAI KAPAL TERBANG – Sólheimasandur

Ia terletak di antara Skógafoss dan Reynisfjara. Bangkai kapal terbang ini adalah yang sebenar kejadian. Bukan rekaan ataupun CGI.

Kejadian ini berlaku pada tahun 1973 bila seorang juruterbang Navy US Army terpaksa landing di situ kerana ada masalah semasa penerbangan. Tiada nyawa terkorban. Dan bangkai ini sekarang jadi salah satu tourist spot. Ambil gambar le apa lagi.

Lepas tu ke mana pula kita? Ingat tak burung putih berterbangan di pantai pasir hitam? Ya, itulah destinasi kita seterusnya. Reynisfjara Beach kira-kira 22km dari Sólheimasandur.

Baca: Keunikan Iceland Umpama Anda Mengembara Ke Pelusuk Dunia Berbeza

4. SCENE PANTAI BERPASIR HITAM, BURUNG PUTIH – Black Sand Beach, Reynisfjara Beach

Ia adalah top attraction di Vik. Mesti-pergi kekdahnya. Kenapa pantai ni boleh jadi warna hitam? Ia adalah hasil dari kegiatan gunung berapi yang menghasilkan pepasir basalt di sepanjang pantai itu. Pantai ni mendapat jolokan pantai non-tropika yang tercantik tau!

Ha, kalau nak feeling-feeling Iceland boleh jugak ke Pantai Pasir Hitam Langkawi. Ambil gambar macam SRK, orang bukan tau pun, kehkehkeh.

5. SCENE MENARI DI BASALT COLUMN – Reynisfjara Beach

Terletak di lokasi yang sama, kolum atau tiang-tiang berbentuk heksagon ini adalah hasil aktiviti gunung berapi beribu tahun dulu. Rakyat tempatan ada kisah tersendiri tentang tempat ini.

Selain Iceland (ada banyak tempat macam ni di Iceland), basalt column sebegini ada di banyak lokasi lain di dunia seperti Giant’s Causeway di Ireland, The Cliff of Stone Plates di Vietnam, Jusangjeolli di Pulau Jeju dan banyak lagi.

Ya, seterusnya kita perlu bersedia kerana perjalanan kali ni agak jauh sedikit. Kira2 200km jaraknya. Agak-agak dalam 2 jam setengah perjalanan dan kita harus bersedia untuk bersejuk-sejuk di…

Ia adalah sebuah lagun glacier yang sangat besar di Iceland. Ia memang sangat-sangat-sangat cantik. Tengok dalam gambar pun dah cantik, bila tengok depan mata, rasa taknak berkelip-kelip. Di sini juga ada boat tour kalau nak tengok glacier ni dari jarak dekat.

Kalau nak hiking atas glasier, boleh lah patah balik ke Skaftafell, dalam 60km macam tu. Pakai kasut bergerigi dan jalan-jalan atas glasier. Syiok ooo.

Dah habis kagum dengan Jökulsárlón, kita ke stesen terakhir yakni Vestrahorn yang terletak dalam 85km dari Jökulsárlón. Sampai di sini jangan lupa buat magik dengan…

Berhampiran Gunung Vestrahorn tu adalah lagun cetek yang cecah kaki ala-ala jalan atas air. Lagun ni bersambung dengan Lautan Atlantik. Jangan terjun laut sudah.

Berhampiran tempat ini terletaknya bandar Hofn. Sila ke sana dan nikmati linguini! (Lobster kecil). Memang puas hati.

Fuhh, tamat juga pengembaraan kita bersama Dilwale di Iceland kan. Jangan lupa pastikan kad memori kamera tu tak penuh, bawa kad & bateri spare. Nak bawa kain sari atau selendang panjang-panjang pun boleh. Barulah Dilwale!

8. BAGAIMANA NAK KE ICELAND DARI MALAYSIA?

Tidak ada direct flight dari KLIA ke Iceland. Anda boleh rujuk aggregator seperti Sky Scanner untuk tambang & kapal terbang yang paling memenuhi kehendak ekonomi. Average tiket return dari KL ke Iceland adalah dalam RM4000+ seorang.

9. BAGAIMANA NAK MENIKMATI DILWALE DI ICELAND

Cara terbaik dan fleksibel ialah dengan menyewa kenderaan & memandu. Ya, seperti yang kita dah buat tadi.

Seperti kata pepatah “The is no bad weather, only inappropriate clothing”, tiada waktu adalah waktu terbaik ke Iceland, bergantung kepada objektif masing-masing.

Namun begitu, di bawah ni sedikit panduan:-

• Siang yang sangat panjang di musim panas (midnight sun) – Jun & Julai

• Low season (penginapan lebih murah, sewa kereta lebih murah) – musim luruh yakni dari hujung September

• Aurora Borealis – dari Januari hingga Mac & September hingga Oktober, semasa fenomena ekuinoks (check dulu aurora forecast)

• Iceland berais – Disember hingga Februari

• Malam yg sangat panjang – November hingga Januari

The Jetsetters mendoakan followers The Jetsetters yang mempunyai Iceland dalam bucket list dapat jejak kaki ke sana ya. Ameen.

Baca lagi: Dilwale: Kisah Percintaan Pasangan Pertengahan Umur

LIKE dan FOLLOW Vocket di Facebook serta Instagram


Air Force One Kapal Terbang Paling Selamat Di Dunia

Dua buah Air Force One iaitu Special Air Mission 28000 dan 29000 yang digunakan pada masa kini berusia lebih 20 tahun. Ia pertama kali digunakan pada 1990. Menurut laman web White House Museum, Air Force One yang baru akan mula digunakan pada tahun 2017. Kemungkinan akan menggunakan kapal terbang model Boeing 747-8 dan Boeing 787.

Air Force One bukanlah nama rasmi kapal terbang Presiden Amerika Syarikat. Ia adalah kod rasmi yang digunakan apabila menerbangkan Presiden Amerika Syarikat di ruang udara. Jika helikopter digunakan oleh Presiden, ia akan menggunakan kod Marine One. Kod Air Force One digunapakai selepas timbul insiden kekeliruan apabila kapal terbang presiden menggunakan kod yang sama dengan kapal terbang komersil pada tahun 1953.

Air Force One menggunakan kapal terbang model Boeing 747-200B yang diubahsuai mengikut keperluan presiden. Ia adalah model kapal terbang presiden yang terbaru dan terbesar dengan memiliki kemampuan untuk:

White House versi terbang ini memiliki 4,000 kaki persegi keluasan lantai dalaman. Ia mempunyai:

Dari segi keselamatan, teknologi avionik dan pertahanan yang digunakan ke atas Air Force One dirahsiakan. Secara umum, Air Force One direka agar dapat bertahan dari serangan di udara. Ia dilengkapi dengan alat elektronik canggih hingga boleh mengganggu radar musuh. Ia juga boleh mengalih perhatian misil melalui pembebasan suar.

Dengan ciri-ciri tersebut, Air Force One dikatakan sebagai kapal terbang paling selamat di dunia. Perbezaan yang ketara di antara Air Force One dan kapal terbang Boeing 747 yang biasa ialah navigasi, alat elektronik dan komunikasi, susun atur dan hiasan dalaman serta perabot, ruangan beg, dan pintu.

Pendedahan ciri dan dalaman Air Force One:

Sumber: Boeing, White House Museum, Business Insider


Resipi Lazat Dan Ringkas ‘Classic Coney Dog’ Ala A&W Anda Patut Cuba

Root beer merupakan minuman signature yang harus dinikmati apabila makan di A&W. Kiranya memang wajib nikmati roti sosej dan burger sambil minum air root beer A&W.

Selain itu, classic coney dog merupakan antara menu yang terkenal di A&W dan anda yang mungkin teringin untuk nikmati hidangan tersebut, anda boleh buat sendiri di rumah.

Mudah sahaja untuk buat classic coney dog ataupun roti coney sosej ini jika anda ikuti resipi yang dikongsikan oleh pengguna Facebook Zurina Zulkefli. Baca perkongsian resipi beliau di bawah ini.

1. Roti
2. Bawang putih
3. Bawang holland
4. Lobak merah
5. Cili kering kisar
6. Sos tomato
7. Serbuk jintan putih
8. Serbuk kari pedas
9. Serbuk cili
10. Serbuk lada hitam
11. Sosej
12. Daging lembu kisar
13. Garam

1. Sediakan bahan untuk sos iaitu 3 ulas bawang putih, 1 biji bawang holland, 1 biji lobak merah, dan sepaket daging lembu kisar. Cincang halus dan tumis bersama minyak panas.

2. Gaul rata masakan dan masukkan rempah iaitu 2 sudu besar cili kering kisar, 4 sudu besar sos tomato, 2 sudu kecil serbuk jintan putih, 2 sudu kecil serbuk kari pedas, 2 sudu kecil serbuk cili, 1 sudu kecil serbuk lada hitam, garam secukup rasa dan air secawan.

3. Kemudian, kacau sehingga masak dan pastikan sos tidak terlalu cair tidak terlalu kering. Lalu, biarkan sos seketika.

4. Sebiji bawang holland dipotong dadu dan rendam di dalam air sejuk bersama secubit garam. Kemudian, buang air tersebut.

5. Sosej dikukus selama 5 minit, manakala roti dikukus selama 1 minit.

6. Masukkan sosej ke dalam roti dan tuangkan sos daging cincang.

7. Akhir sekali, taburkan bawang holland yang dipotong tadi dan sedia dihidang.

Mudah rupanya nak buat roti coney sosej ini. Semoga perkongsian ini dapat dimanfaatkan oleh anda dan boleh mencubanya jika tidak tahu makan apa.

Kami senaraikan beberapa resipi di The Vocket yang mudah anda boleh cuba pada pautan di bawah ini.

Ini Resipi ‘Beef Schnitzel’ Yang Mudah Dan Menyelerakan Untuk Bekal Anak Ke Sekolah

Resipi ‘Beef Prosperity Burger’ Ala McDonald’s Yang Lazat Dan Mudah Anda Kena Cuba

Resipi ‘Daging Bakar Danok’ Yang Pasti Membuat Anda Terliur


Resipi Lazat Dan Sihat ‘Ayam Ungkep’ Tanpa Santan

Ayam ungkep merupakan antara makanan terkenal masyarakat Jawa. Siapa di sini suka makan ayam ungkep tetapi tidak tahu cara memasaknya?

Terbaharu, seorang pengguna Facebook Amira Husin telah berkongsi resipi sedap dan ringkap ayam ungkep yang anda boleh cuba. Baca perkongsian Amira Husin di bawah:

1. Ayam- 6 ketul
2. Sebiji bawang besar
3. Halia- 2 inci
4. Cili api hijau- 10 biji
5. Bawang putih- 4 ulas
6. Kunyit hidup- 2 inci
7. Sesudu besar jintan manis
8. Sesudu besar ketumbar
9. Serai- 2 batang
10. Sesudu besar gula melaka
11. Sedikit serbuk kunyit
12. Garam secukup rasa

2. Kemudian, masukkan sedikit serbuk kunyit dan garam lalu gaul rata. Biarkan sebentar.

3. Masukkan bawang besar, halia, cili api hijau, bawang putih, kunyit hidup, jintan manis dan ketumbar ke dalam mesin pengisar. Kisar bahan-bahan dengan sedikit minyak masak sehingga halus.

4. Selepas itu, panaskan minyak dalam kuali, dan tumis bahan yang dikisar tadi sehingga pecah minyak.

5. Masukkan ayam yang telah digaul dengan kunyit dan garam tadi dan gaul rata.

6. Kemudian, masukkan serai dan gaul rata.

7. Masukkan gula melaka dan garam secukup rasa. Gaul rata sehingga masak.

Pastinya resipi yang sedap dan mudah ini dapat membantu anda masak dengan lebih yakin di dapur. Selamat mencuba!

Anda ingin ketahui lebih banyak resipi yang menarik dan menyelerakan, boleh klik pada pautan resipi terbaik di bawah ini.

Ini Bahan ‘Rahsia’ Untuk Perapan Daging Lebih Lembut Dan Lazat

Petua ‘Rahsia’ Untuk Menjadikan Nasi Goreng Lazat Dan Power Anda Perlu Tahu

Resipi Ringkas ‘Meatball’ Ala Ikea Anda Patut Cuba


Resipi Lazat ‘Mushroom Soup Dan Garlic Bread’ Ala Pizza Hut Anda Patut Cuba

Pizza Hut merupakan antara restoran yang menyajikan pizza yang enak dan merupakan pilihan ramai rakyat Malaysia. Kombinasi pizza yang dihidang bersama mushroom soup dan garlic bread pasti membangkitkan selera anda.

Saudari Roslina Asmi telah berkongsi resipi lazat mushroom soup dan garlic bread ala Pizza Hut di Facebook. Baca perkongsian beliau di bawah:

1. 300ml air
2. 500ml susu segar
3. 1 kiub ayam
4. 1/2 sudu teh daun parsley
5. 1/2 sudu teh serbuk lada hitam
6. 1/2 sudu garam
7. 1/2 cawan tepung gandum
8. 1/2 sudu besar unsalted butter atau mentega tanpa garam
9. 1 tin cendawan butang (potong cincang)

1. Tuangkan air dan susu ke dalam periuk dan tunggu hingga mendidih. Lalu, barulah masukkan kiub ayam.

2. Kacau 2-3 minit dan masukkan lada hitam dan cedawan butang. Kacau selama 15 minit.

3. Masukkan daun parsley, butter dan garam. Kacau lagi dalam 10 minit.

4. Bancuhkan tepung dengan air dan kacau supaya tidak berketul.

5. Kacau sebati sehingga sup menjadi pekat dan siap.

1. Roti gardenia
2. 1 ulas bawang putih
3. Sedikit parsley
4. Unsalted butter atau mentega secukupnya

3. Campurkan tumisan bawang putih tadi dengan butter.

4. Gaul sehingga sekata dan letakkan sedikit parsley.

5. Gaul sehingga rata dan sapukan pada roti.

6. Bakar roti dalam oven dalam 10 minit pada suhu 160C dan siap untuk dimakan.

Wah, kini anda boleh mencuba resipi ini di rumah anda sendiri. Bukan sahaja mudah tetapi anda juga dapat menikmati dengan lebih puas.

Tidak cukup makan mushroom soup dan garlic bread? Anda mungkin boleh hidangkan bersama meatball. Klik pautan di bawah untuk ketahui resipinya.

Resipi ‘Kentang Putar’ Ala KFC Yang Sedap Dan Mudah Disediakan


Resipi Mee Bandung Sedap. Rupanya Pakai Biskut Saja Untuk Pekatkan Kuah

Mee Bandung sedap dengan bahan rahsia yang mudah. Inilah resepi rahsia saya menyediakan Mee Bandung yang mengundang nafsu makan tak boleh berhenti.

Kalau masak ikut resepi yang saya bagi, jangan salahkan kedai runcit kalau mee kuning habis di pasaran. Jom ikut langkah demi langkah menyediakannya.

1. Ok ni 2 bahan yang saya gunakan iaitu ayam dan udang. Wajib ada UDANG! Udang tu asingkan kulit dan kepala, tapi jangan di buang. Kulit dan kepala akan digunakan pada step yang seterusnya. Kalau korang nak letak sotong ke daging ke terpulang koranglah ye.

2. Kita tengok bahan lain yang di perlukan. Kentang yang dipotong dadu, cili kering yang di kisar, sayur-sayuran, cili sos, tomato sos, mee kuning.

3. Kentang dadu dan kulit udang yang dipisahkan dari badannya tadi siap untuk di goreng dengan sedikit minyak. Haaaa. Ini juga RAHSIA MEE BANDUNG jadi sangat sedap.

4. Goreng sampai kulit udang berubah warna.

5. Bila dah berubah warna masukkan 2 cawan air dan biarkan kentang empuk. Kenapa tak terus rebus saja kedua-dua bahan tadi? Kenapa nak kena goreng dulu? Sebab bila rebus sahaja aroma udang tak keluar dan kentang kurang manisnya.

6. Ok bila kentang dah empuk, buangkan kulit udang dan biarkan kentang sejuk seketika.

7. Dah sejuk bolehlah di blend kentang bersama air rebusan udang tadi.

8. Jadilah macam ni. Ok kita ke step yang seterusnya.

9. Sediakan 3 ulas bawang merah dan bawang putih.

12. Masukkan cili kering kisar. Ikutkan la nak banyak mana. Kalau nak pedas lebihkan cilinya.

13. Tunggu bahan hingga garing dan pecah minyak.

16. Tambah 3 cawan air dan masukkan 3 sudu besar cili sos dan 2 sudu besar tomato sos.

17. Kacau sebati dan masukkan air rebusan kentang yang di kisar tadi.

18. Ini adalah satu bahan rahsianya. Kacang tumbuk yang menjadikan mee bandung pekat dan juga lemak berkrim. Kacang ni banyak di jual di kedai runcit atau pasaraya. Jangan cari kat kedai basikal sudah.

19. Masukkan bahan RAHSIA iaitu kacang tumbuk.

20. Kacau sehingga semua sebati dan bolehlah di tambah garam, gula mengikut citarasa sendiri. Kalau korang guna bahan perasa boleh lah tambah tapi jangan banyak. Saya tak guna.

21. Akhirnya bolehlah di hidangkan di dalam pinggan yang paling cantik ada kat rumah korang.

Resepi ni kalau korang buat, korang dah tak nak order dah kat restoran atau kedai makan, sebab takkan dapat rasa macam yang resepi saya bagi nih. erius!
Memang sedap, perfect dengan bahan dan kos yang mampu milik.

22. Ni gambar bagi korang panas hati nak cuba buat.

23. Korang nampak tak kesedapannya dah terserlah? Nampak ke tidak? Bayangkan saat korang hirup kuah mee bandung tu, terasa manis pedas masin masam semua di satukan dalam mulut korang. Ya ampun. Nikmat der.

Baca lagi: Senangnya Buat Kimchi, Resipi Ini Telah Dikongsi 33,000 Kali


Resipi Mee Kuning Tanpa Kapur Dan Pengawet Gunakan 5 Bahan Sahaja

Pelbagai masakan yang boleh dibuat menggunakan mee kuning, bukan? Apa menu kegemaran anda?

Malah, jika beli mee kuning di kedai, kadangkala apabila masak anda akan rasa kapur walaupun sudah basuh bersih. Apa kata buat sahaja sendiri mee kuning tanpa kapur dan bahan pengawet.

Mudah sahaja nak buat mee kuning ini, ikuti sahaja resipi perkongsian pengguna Facebook Roshima Ibrahim Shima ini di bawah. Ayuh kita mulakan!

1. 1 kg tepung gandum
2. 2 biji telur
3. 1/2 sudu makan garam
4. Pewarna kuning
5. Segelas air

2. Ambil bekas kecil, masukkan 1 cawan air, pecahkan telur, dan masukkan garam dan pewarna kuning serta gaul rata menggunakan garfu.

3. Tuangkan bahan dalam besen kecil tadi ke dalam bekas tepung dan uli sehingga sebati dan tepung tidak melekat di tangan.

4. Kemudian, bentukkan doh tersebut bentuk bulat dan leper-leperkan.

5. Gunakan mesin agar doh tersebut menjadi leper terlebih dahulu dan taburkan dengan tepung supaya ianya tidak melekat.

6. Saya guna no 7 sebab masing-masing lain mesin mee. Ikut pada kesesuaian mesin mee masing-masing.

7. Kemudian, pastikan sapu tepung sebelum masukkan doh tadi menjadi mee dan alas menggunakan tudung periuk.

8. Masukan air ke dalam periuk dan didihkan, letakkan sedikit minyak masak.

9. Masak seketika mee itu, jika mee timbul maka ia sudah masak.

10. Angkat dan toskan mee dan titiskan sedikit minyak supaya mee tidak melekat dan siap.

Sudah ada mee, apa kata cuba buat mee bandung. Untuk lebih banyak resipi menarik, anda boleh baca di The Vocket pada pautan di bawah ini.

Resipi Mee Bandung Sedap. Rupanya Pakai Biskut Saja Untuk Pekatkan Kuah

Ketahui Resipi Roti Gebu Yang Mudah Dibuat Sendiri Dengan Hanya Bermodalkan RM5

Dalgona Coffee Jadi Kegilaan Netizen, Ini 5 Resipi Dalgona Lain Yang Anda Boleh Cuba Di Rumah


Resipi Mudah Buat Pizza Daripada Roti Gardenia

Nota Editor: Resipi mudah buat pizza tanpa perlu menguli doh ini asalnya telah dikongsikan di Facebook Roazura Bahari. Kami kongsikan semula di sini dengan izin dari penulis.

Resepi Pizza Hut tanpa perlu menguli roti

Ni lah resepi yang kami nak kongsikan pada ampa semua cara-cara nak buat pizza tanpa perlu menguli roti. Maaf la naa pasai lambat.

A) Dapatkan 1 buku roti gardenia. Susun dalam loyang dan renjiskan dengan air supaya roti still lembut selepas roti di bakaq nanti. Pehtu ampa sapu roti tu dengan tomato puri.

B) Letak kepingan cheddar cheese ke atas roti yang dah di sapu tomato puri tadi.

C&D) Kemudian letakkan kepingan sosej , cendawan butang, lada banggala bukan orang bangla, kepingan ayam dadu atau ikut suka ampa laa nak letak apa ikut selera dan bajet ampa semua. Tapi pastikan bahan mentah seperti sosej atau ayam di rebus separuh dahulu sebelum di taburkan ke atas roti tadi. Akhir sekali ampa taburkan mozarela cheese (bahan hak ni yang paling mahai sekali) untuk mendapatkan cheese yang bertali apabila di makan nanti.

E) Ampa bakaq pizza ampa dalam oven lebih kurang 15 minit. Time ni memang best sebab satu rumah bau pizza.

F) Dah masak ampa potong la pizza tersebut ikut suka.

BACA: Cara Mudah Buat Pizza Dengan Periuk Sahaja

BACA juga: Resipi Homemade Meatball Dari Sweden. Pasti Terangkat!

LIKE dan FOLLOW Vocket di Facebook serta Instagram


Resipi Mudah Coklat Chip Ala Famous Amos Guna Air Fryer Dijamin Sedap Yang Raih 1K ‘Shares’

Setiap kali ke pusat membeli-belah, anda pasti akan terhidu aroma biskut dibakar yang cukup memukau. Jika anda peminat biskut Famous Amos, apa kata anda buat sendiri biskut tersebut untuk dimakan sebagai kudap-kudapan di rumah.

Terbaharu, seorang pengguna Facebook Yana Aryana telah berkongsi resipi coklat chip ala Famous Amos menggunakan Air Fryer sahaja. Sudah bersedia untuk mencuba menu ini? Ayuh kita mulakan!

Secawan butter, 1 1/4 cawan gula perang, 1 sudu kecil esen vanila, 1 biji telur, 1sudu kecil baking powder, 1sudu kecil soda bikarbonat, 6 sudu besar minyak masak, 2 1/2 cawan tepung gandum, 1/2 cawan tepung jagung, 2 cawan coklat chip dan 1/2 cawan badam cincang (jika suka).

1. Masukkan butter, telur, gula perang, esen vanila dan gaul sebati menggunakan spatula.

2. Sudah sebati, masukkan tepung gandum, tepung jagung, baking powder, soda bikarbonat, dan minyak masak, lalu gaul bagi sebati.

3. Masukkan coklat chip dan badam, kemudian gaul bagi sebati lagi.

4. Perap dalam peti ais selama 30 minit.

5. Sapukan acuan Air Fryer dengan majerin dan bulat-bulatkan doh serta letakkan dalam acuan. *Nota kaki: jangan besar sangat bulatkan doh nanti doh kembang, dan jangan tekan doh nanti leper.

6. Kemudian, bakar pada suhu 160 selama 12 minit.

7. Bila sudah siap bakar, keluarkan letak dalam besen dulu. Waktu ini doh lembut lagi tau sebab masih panas. Bila doh sejuk, baru doh akan keras. Bila sudah keras dan tidak panas lagi, cuba tekan belakang biskut atau bawah biskut, jika keras maksudnya biskut garing dan cantik masaknya. Siap.

8. Masa untuk siapkan 1 bacuhan ini dalam sejam lebih dan dapat 2 balang, 1 balang kecil dan 1 balang besar.

Mudah sahaja nak buat coklat chip ala Famous Amos ini. Semoga perkongsian ini bermanfaat untuk anda cuba dan bolehlah buat biskut ini makan sambil tonton drama atau filem di Netflix. Selamat mencuba!

Untuk perkongsian resipi lain yang anda boleh cuba, klik pautan di bawah ini.

Lebih 12K ‘Shares’, Ini Resipi Roti Mexican Ala Roti Boy Yang Gebu Dan Lazat

Resipi Ayam Goreng Yang Sedap Dan Senang Khas Buat Penggemar KFC Ini Raih 2.5K ‘Shares’

Raih 4.9K ‘Shares’, Ini Resipi Jjajangmyeon Yang Sedap Untuk Dicuba Penggemar Makanan Korea


Resipi Mudah Dan Enak Hasilkan Kuih Dhal Vadai Lembut

Siapa di sini suka makan dhal vadai? Dapat makan panas-panas memang sedap dan terbaik. Adakah anda tahu bagaimana ingin membuat dhal vadai di rumah dengan mudah?

Baru-baru ini, seorang pengguna Facebook Anjali Ragu telah berkongsi resipi dhal vadai. Baca perkongsian resipinya di bawah ini:

1. Satu cawan kacang dhal
2. Cili hijau
3. Halia saiz kecil
4. Jintan manis
5. Ingu
6. Daun kari
7. Daun ketumbar
8. Garam

1. Rendam kacang dhal selama 4 atau 5 jam
2. Selepas itu, tapiskan air
3. Asingkan sedikit kacang dhal yang telah direndam untuk digoreng
4. Masukkan lebihan kacal dhal tadi ke dalam pengisar

5. Kemudian, masukkan cili hijau dan halia
6. Kisarkan bahan-bahan tersebut, tidak digalakkan letak air
7. Kemudian, masukkan 1/2 sudu jintan manis

8. Setelah itu, masukkan 1/4 sudu ingu
9. Masukkan daun kari dalam 6 tangkai
10. Selepas itu, masukkan daun ketumbar
11. Masukkan garam secukup rasa

12. Masukkan dhal yang diasingkan tadi dan gaul
13. Sapukan sedikit minyak pada tangan dan letakkan acuan dhal vadai tadi
14. Kemudian, gorengkan ia dalam suhu yang rendah dan tunggu ia masak

Wah, nampaknya perkongsian resipi ini sangat menarik dan menyelerakan. Jika anda teringin untuk makan, anda kini boleh buat sendiri di rumah. Tidak perlu lagi mengidam dan kena mencari di pasar malam jika ada menjual dhal vadai ini.


Resipi Mudah Dan Enak Ketupat Sotong Anda Wajib Cuba

Ketupat sotong merupakan antara menu paling dicari-cari ketika menjelangnya Hari Raya Aidilfitri dan Aidiladha. Tidak lama lagi, umat Islam akan menyambut Hari Raya Aidiladha dan pasti anda sudah mula merancang ingin masak apa bersempena perayaan tersebut.

Akan tetapi, tidak semua orang pernah makan ketupat sotong, malah pasti menu ketika hari perayaan hanyalah tertumpu pada ketupat, nasi impit dan lemang. Apa kata kali ini tunjukkan sedikit kelainan dengan masak ketupat sotong. Baca resipi ketupat sotong ini dibawah:

1. Sotong
2. Beras pulut
3. Santan
4. Garam
5. Daun pandan
6. Gula melaka
7. Pencukil gigi

1- Rendam beras pulut dengan santan dan sedikit garam selama 1 jam.
2- Isikan beras pulut yang telah direndam tadi ke dalam sotong dan adalah tidak digalakkan isi penuh, hanya isi separuh sotong.

3- Kemudian, gunakan pencukil gigi buat bentuk ‘x’ pada sotong untuk mengelak daripada pulut keluar.
4- Setelah itu, susun sotong diatas daun pandan dan gula melaka.

5- Lalu, masukkan santan.
6- Masak dengan api sederhana dan tungu sehingga kuah menjadi pekat dan siap.

Perkongsian resipi ketupat sotong ini dikongsi oleh pengguna Facebook Wulan dan semoga perkongsian ini dapat dimanfaatkan oleh anda nanti. Selamat mencuba!

Baca lagi: Ini ‘Rahsia’ Masak Sotong Agar Tidak Liat Anda Patut Cuba


Resipi Mudah Dan Lazat Puding Anda Boleh Cuba

Cuti sekolah ini selalunya insan yang dipanggil ibu ini sentiasa sibuk di dapur dan sering pening fikir ingin hidang apa untuk anak-anak. Apa kata petang ini anda mencuba untuk buat puding.

Mudah sahaja untuk membuat puding ini, malah bahan-bahan yang diperlukan juga tidak banyak. Baca resipi membuat puding ini di bawah:

1. 24 keping biskut krim kraker
2. 4 biji telur
3. 1/2 cwn susu pekat
4. Pewarna

1. Rendam biskut dalam air panas sampai kembang.

3. Masukkan biskut, telur dan susu pekat dalam blender dan kisar sehingga halus.

4. Bahagikan adunan tadi dan letakkan pewarna.

5. Kukus selapis demi selapis selama 5 minit dan seterusnya.

5. Lapisan akhir kukus selama 10 minit dan siap.

6. Tunggu hingga sejuk sebelum dihidang.

7. Akhir sekali, kukus lagi selama 10 minit dan siap.

Perkongsian puding ini dikongsi oleh pengguna Facebook Siti Aishah Hussin dan resipi ini diambil daripada Noraslinda Bugal. Selamat mencuba membuat puding dan menikmatinya bersama keluarga anda.


Air Jordan 1 ‘Blue Moon’ Mula Dijual 1 Mei Ini

Akhirnya jenama kasut terkenal Jordan telah mendedahkan model keempat dan mungkin yang terakhir untuk model Air Jordan 1 Retro High OG yang dinamakan sebagai ‘Blue Moon’.

Edisi ini menggunakan rekaan yang sama seperti model ‘Black Toe’. Fabrik suede berwarna biru telah digunakan pada bahagian tumit, pergelangan kaki kasut, dan pada bahagian logo swoosh. Warna biru sekali lagi digunakan pada bahagian tapak kasut ini untuk menyerlahkan lagi rekaan kasut ini.

Kepada yang berminat ingin membeli kasut Air Jordan 1 Retro High OG ‘Blue Moon’ ini anda boleh mendapatkannya pada 1 Mei ini di laman web Nike. Kasut ini bakal mula dijual dengan harga $160 (RM 620.80).

A post shared by  # Carlos Prieto (@chinojp3) on Apr 13, 2018 at 2:15pm PDT


Resipi Mudah Dan Sedap Roti Canai Gunakan ‘Breadmaker’

Menurut anda, apakah makanan kegemaran rakyat Malaysia? Boleh dikatakan banyak makanan yang menepati citarasa rakyat Malaysia seperti nasi lemak, roti canai, char kuey teaw dan pelbagai lagi.

Roti canai yang merupakan antara makanan kegemaran rakyat Malaysia menjadi pilihan tidak kira pagi, tengahari atau malam. Malah, roti canai mudah untuk didapati di mana sahaja.

Terbaharu, seorang pengguna Facebook SitiNorhafiza AbdulRazak telah berkongsi resipi membuat roti canai dengan menggunakan breadmaker. Baca perkongsiannya di bawah ini:

1) 1 kg tepung gandum
2) 3 camca besar majerin
3) 1 camca gula
4) 3 camca besar susu pekat manis
5) 2 sudu teh garam
6) 1 biji telur
7) 500 ml air sejuk

2. Masukkan semua bahan dalam breadmaker.

3. Uli sampai siap dan pilih menu dough.

4. Timbang seketul 75grm, dan lumurkan setiap biji dengan planta.
*Nota: ada juga yang rendam semalaman dalam minyak.

5. Kemudian, selepas rehatkan dalam 30 minit, anda boleh tebar roti canai tersebut.

7. Akhir sekali, masak roti canai tersebut di atas kuali yang panas dan siap.
*Nota: jika ingin makan untuk esok, hanya masak setengah masak lalu masuk dalam frozen dan panaskan sahaja menggunakan air fryer jika ingin makan.

Begitu mudah cara membuat roti canai dengan bantuan breadmaker ini. Anda kini boleh buat sendiri di rumah dan nikmati bersama keluarga anda. Selamat mencuba!

Kebiasaanya anda makan roti canai cicah apa? Mungkin anda berminat untuk ketahui cara membuat sambal untuk makan bersama roti canai. Boleh klik pautan di bawah ini.

Ini ‘Senjata Rahsia’ Untuk Sambal Ikan Bilis Tahan Berbulan-Bulan

Resipi Kari Daging Pekat Paling Sedap Dan Menyelerakan


Resipi Mudah Hasilkan Roti ‘Basque Burnt Cheese’ Yang Sedap Pasti Buat Anda Terliur

Sebut sahaja basque burnt cheese, pastinya ada yang sudah terbayang akan kesedapan basque burnt cheesecake dalam penerbangan AirAsia.

Jika kami katakan anda boleh nikmati basque burnt cheese pada roti, adakah anda percaya? Percayalah kerana pengguna Facebook Ida Othman telah berkongsi resipi roti basque burnt cheese topping yang pastinya sedap dan mudah. Ayuh kita mulakan!

* Kuantiti bahan untuk sapuan 8-10 keping roti

1. Dengan menggunakan api perlahan, mula-mula panaskan cream cheese, keju cheddar atau keju slice dan susu hingga keju-keju itu cair. Mesti sentiasa kacau bagi mengelakkan keju hangus.

2. Kemudian, masukkan gula dan kacau hingga larut.

3. Setelah gula larut, masukkan unsalted butter. Lepas itu kacau hinggalah butter sebati dalam adunan.

4. Kemudian baru masukkn kuning telur. Kacau tanpa henti hingga adunan pekat seperti kastad.

5. Matikan api dan masukkan esen vanila. Kacau lagi hingga esen vanila sudah sebati dalam adunan.

6. Bila sudah siap adunan itu, sudah bolehlah sapu kastad ini di atas roti. Sapu ikut sukalah bergantung pada selera masing-masing. Pada saya kalau lagi tebal kastad lagi sedap rasanya.

7. Akhir sekali bolehlah kita bakar. Susun dalam dulang pembakar dan bakar suhu 200 kira-kira 10 minit atau sehingga bahagian topping kelihatan hangus. Kemudian, siap!

P/s: Jangan bakar terlalu lama sebab nanti kastad keju itu akan mengering.

Makan begitu sahaja pasti sedap. Bagaimana dengan perkongsian resipi menarik ini? Semoga perkongsian ini bermanfaat untuk anda dan bolehlah cuba untuk kudap-kudap minum petang nanti. Selamat mencuba!

Sementara itu, kami kongsikan resipi menarik untuk anda cuba di rumah. Klik sahaja pautan di bawah ini.

Resipi Tom & Jerry Cheese Cake Yang Sedap Dan Mudah Dibuat Ini Jadi Kegilaan Netizen

Raih 97K ‘Shares’, Ini Resipi Mi Hailam Tumis Yang Mudah Dan Sedap Untuk Anda Cuba Di Rumah


Resipi Mudah Lasagna Guna Roti Gardenia Yang Sedap Buat Penggemar Makanan ‘Western’

Apakah menu untuk iftar anda hari ini? Setiap hari, pastinya para ibu tidak pernah gagal untuk menyediakan makanan yang sedap dan berkhasiat untuk keluarga.

Apa kata hari ini anda cuba makanan barat pula sebagai menu iftar? Tiada salahnya untuk cuba menu berbeza, bukan?

Terbaharu, seorang pengguna Facebook Sha Farina telah berkongsi resipi lasagna yang pastinya sedap dengan menggunakan roti. Sudah bersedia? Ayuh kita mulakan!

Roti Gardenia, susu, telur, butter, keju, sos preggo, daging, dan cendawan.

1. Pertama sekali, buat bancuhan susu dan telur.

2. Kemudian, sediakan kuah spagetti mengikut selera masing-masing.

4. Selepas itu, celup roti dalam bancuhan susu dan telur, kemudian layerkan dalam loyang.

5. Kemudian, letak kuah spagetti dan ratakan.

9. Tuang lebihan susu dan telur itu kalau ada.

10. Bakar selama 30 minit pada suhu 170c, tetapi ikut oven masing-masing dan siap.

Mudah sahaja untuk buat lasagna ini. Bolehlah anda buat untuk berbuka nanti, pasti anak-anak anda suka. Semoga perkongsian ini bermanfaat untuk anda.

Kami kongsikan beberapa resipi menarik yang anda boleh cuba di rumah pada pautan di bawah ini.

Ini Resipi Ringkas Puding Roti Sos Kastard Lemak Berkrim Yang Anda Boleh Cuba

Resipi Creme Brulee Lemak Berkrim Yang Sedap Dan Mudah Dibuat Ini Raih 1.2K ‘Shares’

Lebih 3.6K ‘Shares’, Ini Resipi Phad Kra Phao Yang Sedap Untuk Dicuba Penggemar Makanan Thailand


Resipi Mudah Pizza Guna Roti Gardenia Yang Sedap Anda Wajib Cuba Ini Raih Lebih 1.2K ‘Shares’

Ketika ini, pasti ibu bapa sediakan bekal untuk anak-anak ke sekolah, bukan? Mesti ada yang sudah pening kepala tidak tahu mahu sediakan bekal apa untuk anak-anak anda.

Apa kata anda sediakan pizza untuk anak-anak anda. Mudah sahaja dengan perkongsian resipi pengguna Facebook Rozita Daud yang menggunakan roti. Ayuh kita mulakan.

1/2 biji lada merah, 1/2 biji lada hijau, 2 keping burger ayam (ramas, basuh dan tos), 1/2 botol sos spagetti Kimball , 1/2 biji bawang besar (potong dadu), 3 ulas bawang putih (ketuk dan cincang), roti dan keju.

1. Tumis bawang putih dan bawang besar dan masukkan daging ayam burger.

2. Gaulkan dan masuk sos spagetti Kimball serta masukkan sesudu kecil garam dan 1/2 sudu ajinomoto.

3. Masukkan lada dan gaul seketika dan tutupkan api.

4. Kemudian, sapukan roti atas dan bawah dengan marjerin dan susu cair.

5. Letakkan inti pizza tadi ke atas roti.

6. Kemudian, letakkan kepingan keju dan daun sup, bakar roti pada suhu 150cc selama 20 minit. Siap.

Senang sahaja nak buatnya. Semoga perkongsian ini bermanfaat untuk anda semua. Selamat mencuba!

Kami kongsikan beberapa resipi menarik untuk anda cuba pada pautan di bawah ini.

Jadi Kegilaan Netizen, Ini Resipi Mudah Dan Sedap ‘Korean Garlic Cheese Bread’ Untuk Anda Cuba

Lebih 17,000 Retweets, Ini Resipi Enak Dan Mudah Yee Mee Sizzling Ala ‘Food Court’

Resipi ‘Beef Prosperity Burger’ Ala McDonald’s Yang Lazat Dan Mudah Anda Kena Cuba


Resipi Mudah, Sedap Dan Sihat Kek Pisang Kukus

Bercakap tentang pisang, pasti anda memiliki cara tersendiri untuk menikmati makan pisang sama ada begitu sahaja, goreng, dijadikan kek dan banyak lagi. Malah, pisang juga mengandungi pelbagai khasiat yang baik untuk tubuh badan.

Resipi Kek Pisang Kukus yang mudah dan sedap ini telah dikongsi oleh saudara Dr. Syahr Musafir menerusi Facebook miliknya. Menariknya, resipi kek pisang kukus ini tidak menggunakan tepung, minyak, mentega dan gula. Berikut adalah bahan-bahan yang anda perlukan untuk 3 resipi kek pisang kukus:

1. 6 biji pisang
2. 6 biji telur
3. Peanut butter
4. Oat
5. Oreo
6. Serbuk coklat atau milo
7. 16 cupcakes saiz (diameter) 7cm

1. Lenyek 2 biji pisang dalam basin atau mangkuk.

2. Masukkan 2 sudu peanut butter, saya menggunakan jenama Lady’s Choice, yang smooth punya. Nak guna yang chuncky pun boleh, pasti sedap.

3. Masukkan 2 biji telur. Dan masukkan suku sudu teh baking soda, ini optional. Kalau tidak letak pun tidak apa, kek kembang juga sebab telur.

5. Masukkan ke bekas atau loyang dan sedia untuk dikukus. Hiasan saya letak hirisan pisang.

3. Masukkan 2 biji telur dan optional, masukkan suku sudu teh baking soda.

5. Masukkan ke bekas sedia untuk dikukus. Sebagai hiasan, letakkan biskut oreo. Adunan ringkas ini mungkin nampak macam tawar sahaja, tetapi rasa pisang manis dan sebahagian biskut oreo yang cair (tenggelam dalam adunan kek) itu sudah cukup sedap.

2. Masukkan 4 sudu serbuk coklat, boleh guna milo jika tidak ada serbuk coklat memasak.

5. Masukkan ke loyang, hiaskan dengan hirisan pisang dan sedia untuk dikukus.

A. Pastikan air mendidih sebelum kita letakkan adunan kek kita ini ke dalam periuk kukus.

B. Untuk cepat masak, gunakan bekas-bekas kecil, macam saya guna cups. Hanya ambil masa kurang 10 minit, semua kek sudah naik dan kembang. Kalau guna bekas kek yang besar, ambil masa lebih lama 10 hingga 40 minit ikut saiz loyang.

C. Tidak perlu letak butter atau minyak pada bekas sebab mengukus sebegini tidak menyebabkan kek melekat pada loyang.

Semoga perkongsian tip kek pisang kukus yang senang untuk disediakan ini dapat digunakan oleh anda. Malah, penyediaanya yang tanpa gula dan minyak tambahan pastinya menjadikan hidangan ini lebih sihat dan bagus untuk anda yang sedang diet di luar sana.


Sambungan Resipi Nasi Ayam Yang Mencecah 66,000 Share Dalam Masa 2 Hari

Semalam kami sudah kongsikan satu resipi nasi ayam istimewa. Ketika kami berkongsi, resipi itu baru sahaja mencecah 14,000 share, akan tetapi apabila hari semalam berakhir, ia mencecah lebih 40,000 share.

Itulah kehebatan resipi istimewa nasi ayam oleh Puan Rafiza Idayu. Puan Rafiza, pemilik Amazing Ayu Food menggabungkan dua resipi istimewa dengan bahan unik.

Resipi adalah adaptasi resipi nasi Nasi Ayam Kak Laily Subang dan perapan ayam dengan resipi steak Me'nate oleh Tuan Mustaffa Haji Othman, bekas masterchef yang pernah berkhidmat di Istana Buckhingham.

Adaptasi resepi masterchef yang pernah berkhidmat di Istana Buckingham England.

Ilham resepi daripada Tuan Haji Mustaffa Othman, Menate Steak House.

Resepi yang saya jumpa pada tahun 2010 ketika beliau aktif menulis blog.

Saya tak letak garam. Kalau nak masin sedikit, letak garam sedikit sahaja sebab sos tiram sudah masin.

Di dalam satu mangkuk, campurkan semua bahan tadi.

Dah perap 15 minit dah boleh goreng dah.

Terpulang sama ada nak menggoreng, gril dalam oven atau panggang atas arang. Resepi ini boleh digunakan.

Selalunya saya panggang dalam oven. Tetapi kali ini saya guna kaedah goreng.

Apabila minyak betul-betul panas. Masukkan ayam.

Tengok buih dalam minyak membuat macam itu bermaksud api betul betul panas.

Saya suka memasak guna api sederhana kecil. Minyak panas sepenuhnya walapun mengambil masa.

Kalau api besar, pemanasan mengejut nanti luar macam dah garing sangat, isi dalam belum berapa masak.

Masukkan 3 ketul sahaja dalam periuk itu.

Kelas ko jah! Pagi pagi dah sarapan nasi ayam.

Kalau guna kuali boleh sahaja. Jangan masuk banyak sangat.

Kita nak matikan air sahaja. Tidak terlalu garing. Sama masak dalam 5 minit ke 7 minit sahaja.

Memasak ini perlu latihan selalu turun ke dapur. Nanti lama lama kita semakin mahir.

Ini air rebusan ayam tadi. (Rujuk post sebelum ini.)

Ingat kita bahagi 3 kegunaan air rebusan ayam.

Blender semua bahan. Masukkan air rebusan tadi.

Tip: Bawang putih, lada dan halia tadi mesti potong kasar sebelum masuk blender. Kalau masuk sebiji-sebiji bawang putih nanti tak hancur.

Masukkan dalam periuk, masak guna api kecil.

Ingat, jangan masak guna api besar. Kita nak semua bahan mesra-mesra gitu.

Dah mendidih, masukkan gula, garam dan perah limau nipis.

Kalau limau tak ada boleh guna apa lagi? Kita bincangkan di ruangan komen.

Memasak ini ada satu BAHAN paling mahal iaitu KASIH SAYANG.

Masukkan bahan itu, itulah resipi sebenar masakan kita sedap.

Sebab itu mak kita goreng ikan bodo pun sedap sebab dia masukkan elemen tu. Anak aku nak makan ni… walaupun buh garam dengan serbuk kunyit jer… ikan goreng tu memang sedap.

Untuk maklumat lebih lanjut boleh rujuk sini.

BACA: Makanan Barat Sedap Tapi 62 Makanan Tempatan Ini Akan Buatkan Anda Menggigil (SFW)

BACA: The Farm Satay & Grill Alam Damai, Cheras Tempat Wajib Pergi Penggemar Makanan Western

LIKE dan FOLLOW Vocket di Facebook serta Instagram


Siapa Sangka Resipi Nasi Ayam Ini Terima 14,000 Share Dalam Suku Hari

Dan siapa yang dapat menolak resepi nasi ayam istimewa.

Nasi ayam diinspirasi oleh Nasi Ayam Kak Laily Subang. Manakala perapan ayamnya pula diadaptasi daripada resepi perapan steak Me'nate oleh Tuan Mustaffa Haji Othman, bekas masterchef yang pernah berkhidmat di Istana Buckhingham.

Dua resepi istimewa ini telah digabungkan oleh Puan Rafiza Idayu, dan dikongsi di laman FB beliau. Hasilnya 14,000 orang berminat share resepi beliau dalam masa beberapa jam sahaja.

Terima kasih kepada Puan Rafiza kerana sudi berkongsi penulisan ini di The Vocket.

Tip penting bagaimana hendak membuat ayam kita juicy.

Air rebusan ini akan digunakan untuk buat sup ayam dan masak nasi.

Rendam beras dengan kunyit dalam 15 minit dan toskan.

Memadai 1 kecil sudu serbuk kunyit sahaja. Kita hanya mahu nasi ayam kita kuning kuning krim sahaja. Warna pastel menampak hidangan kita kelihatan 'mewah'.

Ini kita dalam proses nak keluarkan lemak ayam. Lemak ayam inilah sebenarnya 'the ultimate secret' dalam pembuatan nasi ayam.

Lemak paling banyak di bahagian b_nt_t ayam.

Jangan buang, ambil lemak tersebut untuk kita gunakan dalam proses seterusnya.

Bahan utama untuk menghasilkan NASI AYAM.

The ultimate secret nasi ayam ==> Lemak ayam

Panaskan lemak ayam dalam periuk nasi. Tutup.

Yeah… lemak sudah bertukar menjadi minyak.

Buang lemak yang tertinggal dan masukkan bawang putih dan halia yang telah ditumbuk halus.

Masukkan bay leaf (daun salam) dan kiub pati ayam.

Boleh gantikan dengan daun pandan jika tiada daun salam.

Masukkan beras. Pastikan kita ingat sukatan beras banyak mana sebab nanti air yang akan dimasukkan juga sama sukatannya dengan sukatan beras tadi.

Masukkan air rebusan ayam sama sukatan dengan beras.

Air ngam ngam hoi sebab beras dah kembang masa kita rendam.

Untuk resipi perapan ayam yang diadaptasi daripada resepi perapan steak Me'nate, ikuti sambungannya esok. Tunggu dan saksikan magik yang akan dihasilkan esok! Nom nom nom.

KEMASKINI 6 Jan 2016: Sambungan resepi perapan ayam dan sos boleh didapati di sini.

Baca: Selepas Melihat 6 Resepi Maggi Sedap Ini Anda Pasti Akan Ke Dapur. #4 Paling Dicari

LIKE dan FOLLOW Vocket di Facebook serta Instagram


19 Resipi ‘Overnight Oats’ Sesuai Untuk Mereka Yang Berdiet

Mudah sahaja nak buat overnight oatmeal ni. Hanya 5 bahan asas (untuk bekas sederhana besar).

1. 5-6 sudu besar rolled oats (oats ini lebih berkhasiat dan tidak terlalu lembik bila dibiarkan semalaman).

2. 1 cawan susu segar (saya gunakan susu Farm Fresh kerana tiada bahan pengawet, susu segar dari ladang).

3. 1-2 sudu besar yogurt asli (jenama Farm Fresh, natural tiada bahan pengawet atau perasa tambahan. Boleh juga guna natural greek yogurt tapi oats akan jadi lebih pekat).

4. 1/2 sudu besar Chia seeds (nak kurus, ni makanan yang sangat sesuai jadi amalan. Terlalu banyak kebaikan antaranya kandungan Omega-3 8 kali lebih daripada ikan salmon, mengawal gula di dalam darah, buat kita rasa kenyang, penambah kesuburan dan bermacam-macam lagi).

5. 1-2 sudu besar madu (pemanis semulajadi. Madu bagus untuk kekalkan tenaga).

Campur semua dalam 1 bekas (saya guna bekas kaca kerana proses penyejukan akan lebih sekata). Biarkan semalaman di dalam peti sejuk. Tambahkan buah-buahan, kekacang, kismis mengikut selera masing-masing.

Sangat sesuai untuk mereka yang berdiet dan nak kurangkan tahap kolesterol dalam badan.

1. Nuts heaven overnight oats.
Nuts heaven overnight oats.
Bahan tambahan:
Pistachio
Kacang pecan
Kacang walnuts

2. Red plums overnight oatmeal
Red plums overnight oatmeal
Bahan tambahan:
Plum merah
Kismis hitam

3. Choc – chips cinnamon overnight oats
Choc – chips cinnamon overnight oats
Bahan tambahan:
Cip coklat
Serbuk kayu manis

4. Plain overnight oatmeal
Plain overnight oatmeal

5. Choc-pomegranate overnight oats
Choc-pomegranate overnight oats
Bahan tambahan:
Serbuk coklat
Delima

6. Pistachio joy with black raisins overnight oats
Pistachio joy with black raisins overnight oats
Bahan tambahan:
Pistachio
Kismis hitam

7. Orange and vanilla overnight oats
Orange and vanilla overnight oats
Bahan tambahan:
Perisa vanila
Kismis hitam
Jus oren

8. Banana and blueberries overnight oats
Banana and blueberries overnight oats
Bahan tambahan:
Pisang
Beri biru (blueberries)

9. Strawberries and pistachio overnight oats
Strawberries and pistachio overnight oats
Bahan tambahan:
Strawberi
Pistachio

10. Pomegranates overnight oatmeal
Pomegranates overnight oatmeal
Bahan tambahan:
Delima
Kismis hitam

11. Peanut butter and banana overnight oatmeal
Peanut butter and banana overnight oatmeal
Bahan tambahan:
Mentega kacang
Pisang

12. Mango lassi overnight oatmeal
Mango lassi overnight oatmeal
Bahan tambahan:
Lassi mangga (mangga, natural yoghurt, susu segar, madu)
Potongan mangga

13. Apple-kurma (dates) overnight oats
Apple-kurma (dates) overnight oats
Bahan tambahan:
Epal merah
Kurma – dicincang

14. Overnight choc – chia oats
Overnight choc – chia oats
Bahan tambahan:
Serbuk coklat
Extra chia seeds
Sirap coklat
Choc cube/ kinder (optional)

15. Grapes overnight oatmeal
Grapes overnight oatmeal
Bahan tambahan:
Anggur
Kismis hitam

16. Passion fruit overnight oatmeal
Passion fruit overnight oatmeal
Bahan tambahan:
Markisa (passion fruit)
Kismis hitam

17. Guava overnight oatmeal
Guava overnight oatmeal
Bahan tambahan:
Jambu batu tanpa biji

18. Cinnamon-Lai overnight oats
Cinnamon-Lai overnight oats
Bahan tambahan:
Serbuk kayu manis
Lai

19. Pear overnight oatmeal
Pear overnight oatmeal
Bahan tambahan:
Buah pear
Kismis hitam